Хәбәрҙәр: Рәсәй Генштабы Сүриәлә гуманитар операция үткәрә.\nРәсәй Генштабы Сүриәлә гуманитар операция үткәрә.\nРәсәй армияһы Сүриәлә үҙенең гуманитар операцияһын башланы. Платформаларҙа- конфликт зонаһында йәшәгән сүриәлеләр өсөн аҙыҡ-түлек, медикаменттар.\nБританияла урынлашҡан Сүриә кеше хоҡуҡтары обсерваторияһы РФ самолеттарының хөкүмәт ҡулындағы райондарға ярҙам ташлауы хаҡында хәбәр итте лә инде.\nГенштабта раҫлауҙарынса, хөкүмәттеке булмаған халыҡ-ара ойошмалар Сүриәгә гуманитар ярҙам килтерә, әммә уның күп өлөшө боевиктар ҡулына эләгә. Генштабтың баш оператив идаралығы етәксеһе Сергей Рудской:\n“Әлеге мәлдә төп ярҙам оҙаҡ ваҡыт ИДИЛ ҡамауында булған Дайр-әз-Заур ҡалаһына оҙатыла. Бөгөн Сүриә Хәрби һауа көстәренең Ил-76 хәрби-транспорт самолеты менән, Рәсәй парашют платформаларын файҙаланып, Дайр-әз-Заур ҡалаһына 22 гуманитар йөк килтерелде. Уларҙы таратыу менән урындағы властар шөғөлләнәсәк.”\nУҙған кесе йома БМО һәм башҡа ойошмалар хөкүмәт ғәскәрҙәре ҡамауындағы Мадайяға аҙна эсендә икенсе гуманитар конвой ебәргән. БМО мәғлүмәттәре буйынса, Сүриә армияһы, боевиктар ҡамауҙарында 450 мең самаһы кеше тороп ҡалған. Сүриәлә 13,5 миллион кеше гуманитар ярҙамға мохтаж.


Гитараның тылсымлы ҡылдарын тирбәтеүселәр, моңло тауышлылар һәм башҡорт Интернет яҫылығының яңы геройҙары беҙҙең хәрәкәткә рәхим итегеҙ!\n"ҠОШЮЛЫ.БАЛАЛАР" асыҡ башҡорт бард конкурсының беренсе этабы\n"Кастинг. Һайлап алыу туры" 15 ғинуарға тиклем дауам итәсәк!\nНимә ул "ҠошЮлы. Балалар"?\nБыл 16 йәштән өлкән булмаған (2017 йыл аҙағына тиклем 17 йәше тулмаған)Expand text… гитарала уйнап башҡорт телендә йырлай белгән һәр теләүсе араһында уҙғарылан өс этаптан торған конкурс.\nБЕРЕНСЕ ЭТАП "Кастинг. Һайлап алыу туры" (1 ноябрь - 15 ғинуар)\n- Ғаризаларҙы видео форматында "ҠошЮлы" төркөмөнөң махсус видеояҙмалар альбомына ырғытырға (Альбом: https://vk.com/videos-36833092?section=album_55362087);\n- Ҡатнашыусы мотлаҡ үҙе гитарала уйнап, башҡорт телендә йырлауы талап ителә. Өҫтөлмә музыкаль ҡоралдар ҡулланыу һәм ярҙамсылар ҡушылыуы мөмкин;\n- Видеояҙмаларҙы ҡабул итеү барышында остаздар (наставники) үҙҙәренә өс уҡыусы һайлап ала. Бер үк ҡатнашыусыны бер нисә остаз һайлаған осраҡта, ниндәй остаз менән артабан барыуын ҡатнашыусы үҙе хәл итә;\n- Остаздар һайлап алмаған ҡатнашыусылар икенсе этапҡа үтә алмай.\n- 15 ғинуар "Ҡастинг. Һайлап алыу туры" тамамлана.\nИКЕНСЕ ЭТАП. "Остаздар" (1 февраль - 10 май 2018)\n- Остаздар балаларға йыр, моң, гитарала уйнау буйынса дәрестәр биреп киләһе этапҡа үтергә ярҙам итәсәктәр;\n- "Тамыр" балалар телеканалы һәр остаз һәм уның уҡыусылары менән тапшырыу эшләп күрһәтәсәк;\n- Һәр бер остаз һәм уның өс уҡыусыһы тураһында айырым бер тапшырыу күҙалланған;\n- Остаздар менән уҡыусылар йыр һайлап, яңы видео төшөрөп 1 майға тиклем "ҠошЮлы" төркөмөнә ебәрергә тейештәр;\n- 1 - 10 май интернет селтәрендә оҡшаған уҡыусыға тауыш биреү буласаҡ. Уның барышында һәр остаздың өс уҡыусыһынан берәүе генә өсөнсө этапҡа үтәсәк.\nӨСӨНСӨ ЭТАП. "Гала-концерт"\n- Гала-концертҡа һайлауҙан үткән ҡатнашыусылар ғына сығыш яһаясаҡ;\n- "ҠошЮлы.Балалар" Гала-концерты 2018 йылдың май айында үтәсәк.\n- Гала-концертта конкурсанттар ике йыр - остаз менән дуэт һәм бер үҙе башҡарған йыр тәҡдим итәсәк;\n"ҠошЮлы. Балалар" еңеүсеһен һәм еңеүсе остазды жюри ағзалары билдәләйәсәк.\n#ҡошюлыбалалар #ҡошюлы #телеканалтамыр\nFile POLOZHENIE-KOSHYULY-Balalar.pdf PDF file, 670 kB\nВ Уфе пройдет республиканский фестиваль башкирского рока "Ural-Batyr" в рамках Государственной программы «Укрепление единства российской нации и этнокультурное развитие народов в Республике Башкортостан».Expand text… После рассмотрения материалов участников (заявки принимаются до 25 ноября - gukrcnt@mail.ru) состоится отборочный тур (30 ноября в Доме культуры РЦНТ), завершающим этапом станет гала-концерт (15 декабря, Дом культуры РЦНТ). К участию приглашаются музыканты исполняющие рок на башкирском языке. Для ценителей рок музыки явка обязательна\nНу а пока смотрим видео с репетиций рок группы "ДАН":\nРеспубликанский фестиваль башкирского рока «Ural-Batyr» - Республиканский центр народного творчества\nОбещали спеть вроде как и на башкирском)\nРок-Шоу БаНдА "GIZMO"\nЧерез 15 минут "Gizmo" в прямом эфире на "Своем" радио! Ждем вопросов и тыды\n15 Nov at 3:39 pm\nКөҙгө нағыш... Әллә һағыш?\n12 Nov at 2:14 am\nБарлыҡ шиғриәт һөйөүселәр иғтибарына!\nӘгәр ҙә һин башҡорт телендә шиғырҙар яҙһаң һәм яҙған шиғырҙарыңды кемгә уҡып ишеттерергә белмәй йөрөһәң, башҡортса шиғырҙар тыңларға яратһаң, башҡорт теле, әҙәбиәте, мәҙәниәте һәм, ғөмүмән, милләте өсөн янып-көйһәң, "Тулҡын" әҙәби берекмәһе тарафынан ойошторолған "Көҙгө нағыш... әллә һағыш?" шиғри-акустик кисәһенә кил!\nСара 16 ноябрь, 17:00 сәғәттә, Октябрь Революцияһы урамы, 10-сы һанлы йортта уҙасаҡ. Барығыҙҙы ла көтөп ҡалабыҙ!\n13 Nov at 2:13 pm\n"Ҡош юлы" бард фестивале йәштәр араһында бик популяр. Уларҙың ҡатнашыусылары иһә бөтә республикабыҙға билдәле йондоҙҙарға әүерелделәр. Ниңә беҙ улар тураһында яҙырға булып киттек икән, тип уйланып ултыраһыңмы? Ә сөнки Ҡошюлсылар "Көҙгө нағыш... әллә һағыш" шиғри-акустик кисәһенә ҡунаҡҡа килә! Үҙҙәренең йырҙары менән беҙҙе "Дан" төркөмөнөң солисы Тимур Йосопов, сәсән телле Минзәлә Яхина, серле скрипҡа моңо менән Резана Вәлиева һыйламаҡсы. Ситтә тороп ҡалма!\n3:47 Миңзәлә Яхина – Салауат (Acoustic)(3:47)\n2:04 Тимур Йосопов – Умырзая (LIVE)(2:04)\n4:51 Группа "Дан" и Резана Валеева (запись с репетиции) – Беслан(4:51)\n3:55 Минзаля Яхина & Резана Валиева – Салауатым(3:55)


Бөгөн Наркотиктар әйләнешен күҙәтеү буйынса федераль хеҙмәттең Башҡортостан идаралығы хеҙмәткәрҙәре һөнәри байрамын билдәләй\nБыл ведомство ун ике йыл элек ойошторола.\nОшо ваҡыттан алып республикала наркотиктарға ҡаршы эшмәкәрлек етди алып барыла. Хоҡуҡ һаҡлау һәм профилактика эше йылдан-йыл камиллаштырыла, синтетик матдә ҡулланыусыларҙы алдан асыҡлау, дауалау, реабилитация курстарын үткәреү үҫеш ала. Ун ике йыл эсендә наркотиктар әйләнешен күҙәтеү буйынса федераль хеҙмәттең Башҡортостан идаралығы 22 мең енәйәт эше һәм 14 мең административ-хоҡуҡ боҙоу осрағын асыҡлаған. Синтетик матдә таратыусы 3 мең 700 төркөм эшмәкәрлеге тикшерелгән. Идаралыҡ мәғлүмәттәре буйынса, биш мең енәйәтсе хөкөм ителгән.\nАлександр Митюков, наркотиктар әйләнешен күҙәтеү буйынса федераль хеҙмәттең Башҡортостан идаралығы етәксеһе: «Һалынған административ штрафтар күләме 15 миллион һум тәшкил итә. Законһыҙ әйләнештән 3 мең тоннаға яҡын наркотик тартып алынды. Шул иҫәптән 207 килограмм героин, 400 килограмм мәк һаламы, 1650 кг марихуана».


ҺӨНӘРЕМ МЕНӘН БӘХЕТЛЕМЕН\n17 Апрель 2020, 20:44\nДонъяла 40 меңдән ашыу һөнәр барлығы билдәле. Уны дөрөҫ һайлау кеше яҙмышында зур роль уйнай. Тәбиғәттәге файҙалы ҡаҙылмалар, уларҙың ятҡылыҡтары менән ҡыҙыҡһынғандарҙы үҙенә йәлеп иткән бер тармаҡ бар. Ул—геология. Яҙмышын ошо өлкә менән бәйләгән егеттәребеҙҙең береһе— Учалы тау-байыҡтырыу комбинатының Сибай филиалының баш геологы Тимур Александрович Чемпалов менән әңгәмә тәҡдим итәбеҙ.\n—Тимур Александрович, үҙегеҙ менән яҡынданыраҡ таныштырып үтегеҙ әле?\n—Мин Силәбе өлкәһе Миәс ҡалаһында тыуып үҫтем. Мәктәпте тамамлағандан һуң, Миәс геология-разведкалау техникумына уҡырға индем. Уҡыу йортон тамамлағас, Иркутск өлкәһенең Ангарск ҡалаһында һауа оборонаһы ғәскәрендә хеҙмәт итеп, ил алдындағы бурысымды үтәнем. Армиянан ҡайтҡас та Урал дәүләт тау-геология академияһында уҡыуымды дауам иттем.\n—Силәбе өлкәһенән Сибай ҡалаһына нисек килеп юлыҡтығыҙ?\n—Академияны тамамлағандан һуң, Сибай ҡалаһына саҡырыу буйынса килдем. Шулай итеп, Башҡорт геология-разведка-лау ойошмаһының Урал төҫлө металдар разведкаһы филиалында геолог булып хеҙмәт юлымды башлап ебәрҙем. Унан һуң Башҡорт шахта төҙөү идаралығының баш геологы вазифаһын башҡарҙым. Хәҙерге көндә Учалы тау-байыҡтырыу комбинатының Сибай филиалында баш геолог булып эшләп йөрөйөм. Хеҙмәт юлын башлауыма быйыл 20 йыл да тулып китте.\n—Геолог һөнәрен һайлауға нимә этәрҙе?\n—Мин булмышым менән ҡыҙыҡһыныусан кеше. Хозур тәбиғәтте яратам. Мәктәптә уҡыған йылдарҙа уҡ география фәне ылыҡтырҙы. Шуға күрә тап ошо һөнәрҙе һайланым. Техникумда уҡыған ваҡытта Свердловск өлкәһенең Заречный ҡалаһындағы Урал тау-геология компанияһында практика үтергә тура килде. Практика ваҡытында һайлаған һөнәремдең асылын аңланым. Был компаниялағы тәжрибәле геологтарҙың эш алып барыуын күҙәтеү, уларға ҡушылып эшләгәндә һәр эштең еңел бирелеүе һөнәрҙе дөрөҫ һайлағанымды тағы ла бер тапҡыр иҫбат итте.\n—Геолог эше файҙалы ҡаҙылмалар ятҡылығын асыҡлау ғына, тип күҙ алдына килтереүселәр бар. Һеҙҙә эштәр нисек алып барыла, ниндәй ауырлыҡтар менән осрашырға тура килә?\n—Бөгөнгө көндә мәғдән барлығы асыҡланған урындарҙан уны сығарабыҙ, артабан эште дауам итеү өсөн разведка алып барабыҙ. Был тармаҡ һәр аҙымды ентекле уйлауҙы, иғтибарлы булыуҙы, эш барышын ныҡлы контролдә тотоуҙы талап итә. Коллективҡа үҙ бурысын яҡшы белгән, бай тәжрибәле хеҙмәткәрҙәр тупланған. Беҙҙе бер маҡсат берләштерә, шуға иңгә алынған йөкләмәне ауырлыҡһыҙ үтәйбеҙ.\n—Был һөнәрҙе һайлағанға үкенгәнегеҙ булдымы?\n—Юҡ, киреһенсә, һайлаған һөнәрем мине бәхетле итте. Сибай ҡалаһына ла яҙмышым юҡҡа алып килмәгәндер, тип уйлайым. Башҡорт шахта төҙөү идаралығында эшләгән ваҡытта буласаҡ ҡатыным Айгөл менән таныштыҡ. Ул әле лә ошо идаралыҡта юрист вазифаһын башҡара. Бөгөнгө көндә татыу ғаиләбеҙҙә ҡыҙҙарыбыҙ Самира менән Амалия, улыбыҙ Имран үҫеп килә.\n—Бер туҡтауһыҙ эҙләнеү эштәре алып барыуҙан арып киткән саҡтар ҙа булалыр?\n—Юҡ, эшемде яратып, бар күңелем менән мөкиббән китеп башҡарғас, арығанлыҡ һиҙелмәй ҙә тиерлек. Эштән һуң ғаиләмә ашҡынып ҡайтам. Яҡындарым менән йыш ҡына тәбиғәт ҡосағына ял итергә сыға-быҙ, самауыр сәйе эсеп, рәхәтләнеп ял итеп ҡайтабыҙ.\n—Спорт менән шөғөлләнергә лә ваҡыт табаһығыҙ шикелле?\n—Ғаиләбеҙ менән әүҙем ялды үҙ итәбеҙ. Ваҡыт юҡлыҡ ул һылтау ғына, яратҡан шөғөлгә теләк булһа, һәр саҡ ваҡыт та табыла. Ҡышын саңғыла, конькиҙа йөрөйбөҙ. Йәйгеһен ҡыҙҙарыбыҙҙы роликта йөрөргә өйрәттек, йүгерергә сыҡҡан ваҡыттар ҙа була. Быйыл улыбыҙҙы конькиға баҫтырырға, тигән теләк бар.\n—Әңгәмәгеҙ өсөн ҙур рәхмәт, артабан да уңышлы эшләргә яҙһын!


Пермдәге ғәҙәттән тыш хәлдән һуң Эске эштәр министрлығы һәм Рәсәй гвардияһы республика мәктәптәрен тикшерә // Йәмғиәт | новости башинформ.рф\nПермдәге ғәҙәттән тыш хәлдән һуң Эске эштәр министрлығы һәм Рәсәй гвардияһы республика мәктәптәрен тикшерә\n15:10, 16 января 2018 Йәмғиәт\nӨФӨ, 2018 йыл, 16 ғинуар. /«Башинформ» мәғлүмәт агентлығы, Наталья Овчарук/.\nПермь мәктәбендәге фажиғәнән һуң Рәсәй гвардияһы ил мәктәптәрен һәм белем биреү учреждениеларында эшләгән шәхси һаҡ предприятиеларын тикшерә.\n«Тикшереү барышында предприятиелар тормошҡа ашырған һаҡ эшмәкәрлегенең законлылығын һәм уларҙың сифатын өйрәнеү күҙаллана. Рәсәй гвардияһының вазифалы кешеләре видеокүҙәтеү системалары, хәүефле сигнализация төймәләре, хәбәр еткереү һәм халыҡты эвакуациялау менән идара итеү сигналдарының булыу-булмауын һәм уларҙың төҙөклөгөн, шулай уҡ һаҡсыларҙың төрлө хәлдәрҙә эш итеүгә әҙерлек кимәлен тикшерергә тейеш», — тиелә ведомствоның рәсми белдереүендә.\nШулай уҡ хоҡуҡ һаҡлаусылар шәхси һаҡ предприятиеһы хеҙмәткәрҙәре менән берлектә ғәҙәттән тыш хәл килеп тыуғанда эш итеү алгоритмдарын, эске бәхәстәргә иғтибар итеү, хәбәр биреү һәм хоҡуҡ һаҡлау органдары менән үҙ-ара эш итеү механизмдарын әҙерләй.\nРәсәй гвардияһы Башҡортостан буйынса идаралығының матбуғат хеҙмәте мәғлүмәттәре буйынса, федераль ҡануниәткә ярашлы республика Эске эштәр министрлығы менән берлектә төбәктә ошондай тикшереү үткәрелә.\nХәтерегеҙгә төшөрәбеҙ, 15 ғинуарҙа Пермь мәктәптәренең береһендә бысаҡ тотҡан ике үҫмер һуғыша башлай. Уҡытыусылар һәм уҡыусылар уларҙы айырырға маташа. Һалҡын ҡорал ҡулланылған бәхәстән һуң 15 кеше йәрәхәтләнеп, дауаханаға эләгә: уҡытыусы һәм дүртенсе класс уҡыусыһы ауыр хәлдә.\nТеги: Рәсәй гвардияһы, эске эштәр министрлығы


Бюджетҡа һалым керемдәре 135 миллиард һумдан ашыу тәшкил итте // Иҡтисад | новости башинформ.рф\nБюджетҡа һалым керемдәре 135 миллиард һумдан ашыу тәшкил итте\n11:46, 22 ноября 2010 Иҡтисад\nБашҡортостанда быйыл ун айҙа бөтә кимәлдәрҙәге бюджеттарға берҙәм социаль һалымды иҫәпкә алмайынса 135,7 миллиард һум аҡса инде. 2009 йылдың шул уҡ осоро менән сағыштырғанда керемдәр 17,3 процентҡа артты.\nКеремдәрҙең төп күләме акциздар, ҡаҙылма байлыҡтар табыуға, ойошмаларҙың килеменә, физик шәхестәрҙең табыштарына, өҫтәмә ҡиммәткә һалымдар һәм милек һалымдары иҫәбенә тәьмин ителгән. Республика территорияһындағы һалым органдары тарафынан тупланған һалымдар һәм түләүҙәрҙең дөйөм суммаһынан Федераль казначействоның БР буйынса идаралығы 52,2 миллиард һумын федераль бюджетҡа күсерҙе. Шулай уҡ 60,7 миллиард һум БР тупланма бюджетына күсерелде, 22,8 миллиард һум Рәсәй Федерацияһы субъекттары араһында ҡайтанан бүлеү өсөн тапшырылды. Урындағы бюджеттарға 13,1 миллиард һумдан ашыу инде.\nҠануниәттәге үҙгәрештәр һөҙөмтәһендә һалым органдарының вәкәләттәре ярайһы уҡ сикләнде. Шул уҡ ваҡытта уларға юғары талаптар ҡуйыла. Әммә ошондай ҡатмарлы шарттарҙа ла һалым тикшереүҙәре һөҙөмтәләре буйынса өҫтәп аҡса күсереүҙәрҙең йылдан-йыл артыуы күҙәтелә. Мәҫәлән, быйыл туғыҙ айҙа өҫтәп күсереүҙәр 7,3 миллиард һум тәшкил итте, был былтырғы ошо уҡ күрһәткестән 17 процентҡа юғары.


Румын атенеумы — Башҡорт Википедияһы\nРумын атенеумы (рум. Ateneul RomânAteneul Român) — Бухарест үҙәгендә (Румыния) урынлашҡан концерт залы. Румын баш ҡалаһының төп ориентирҙарының береһе. Хәҙер ҡаланың төп концерт залы, йыл һайын үткәрелә торған халыҡ-ара музыкаль фестиваль урыны. 1889 йылдан — Бухарест филармоник оркестрының төп концерт майҙансығы.\nрум. Ateneul Român\nРумыния Франклин урамы №№ 1-3, сектор 1\nАрхитектор Альберт Галлерон\nБеренсе тапҡыр 1888 йыл\nРумын атенеумы Викимилектә\n2 Атенеум бинаһы\n1865 йылда румын мәҙәниәте һәм фәне эшмәкәрҙәренән бер төркөм Атенеум (Atheneum) румын мәҙәни йәмғиәтенә нигеҙ һала. Сәнғәткә һәм фәнгә хеҙмәт итеү маҡсатында, 1888 йылда Бухареста румын Атенеумы бинаһы асыла.\nБина француз архитекторы Альберт Галлерондың проекты буйынса, танылған валаш боярҙары нәҫеле Вакареску аҡсаһына һалына һәм 1888 йылда тантаналы асыла, әммә биҙәү эштәре 1897 йылға саҡлы дауам итә. Төҙөлөш өсөн аҡсаның бер өлөшө 28 йыл дауамында хәйриә эшмәкәрлеге (асыҡ подписка) аша йыйыла. Румынияла: «Атенеумға бер лей йәлләмәгеҙ!» тигән саҡырыуҙы әлегә саҡлы хәтерләйҙәр.\n1919 йылдың 29 декабрендә Австро-Венгрия тарҡалғандан һүң, Атенеум алдынғы румын эшмәкәрҙәренең Бессарабияны, Трансильвания һәм Буковинаны Бөйөк Румыния тип атап йөрөтөлгән Румын Короллегенә ҡушыу тураһындағы килешеүҙе ратификациялау буйынса тауыш биреү конференцияһын үткәреү урыны була.\nРомантизм элементтары ҡулланылған бай биҙәлешле, көмбәҙ рәүешендәге, формаһы буйынса түңәрәк, неоклассик стилдәге бина. Уның алдында румын шағиры Михай Эминеску һәйкәле урынлашҡан ҙур булмаған парк бар.\nЭске яғында, беренсе ҡатында, ҙур матбуғат залы, өҫтәрәк — партерында 600 урынға иҫәпләнгән һәм ложала — 52 урынлы тамаша залы урынлашҡан.\nОҙонлоғо — 75 һәм киңлеге 3 метр булған концерт залының түңәрәк диуарының эске өлөшөн рәссам Костин Петрескуның Дакияны Рим императоры Траян баҫып алған дәүерҙән алып 1918 йылда Бөйөк Румыния барлыҡҡа килгәнгә тиклем румын тарихының мөһим ваҡиғаларын үҙ эсенә алған фреска биҙәй.\n1992 йылда Румыния хөкүмәте һәм Европа үҫеш банкы Советы уртаҡ бүлгән 9 миллион евроға реставрация эштәре башҡарыла.\nРумын атенеумы бөгөн румын мәҙәниәте символы булып тора. 2007 йылда бина Еворпа мәҙәни мираҫы исемлегенә индерелә.\nFilarmonica George Enescu 2016 йылдың 11 декабрь көнөндә архивланған. (рум.)(рум.)\nhttps://ba.wikipedia.org/w/index.php?title=Румын_атенеумы&oldid=1056742 ҡабул ителгән\nПоследний раз редактировалась 11 август 2021 в 06:26\nБыл бит һуңғы тапҡыр 06:26 11 август 2021 үҙгәртелгән.


Менән ч видеочивать ҡыҙы-рулетка - Видео чат - таныштырыу лайф - стрим тере!\nМенән ч видеочивать ҡыҙы-рулетка\nҺәм үҙе инеп ҡарай\nХәйер, йәш кеше, ҡағиҙә булараҡ, партнерҙар эҙләп табыу менән ҡыҙыҡһынған күрһәтеп, ҡыҙҙарҙан кәм булмаған һан, ҡағиҙә булараҡ, ғаилә йәки дуҫтарса бәйләнештәр булдырыуға ныҡлы ҡыҙыҡһынаБөтә донъя менән аралашып рулетка менән ҡыҙ - был үҙе матур хыялдарын тормошҡа ашырыу мөмкинлеге бар. Тыйнаҡлыҡ, ниәте асылмаһын өсөн, һеҙҙең өсөн, һеҙҙең нормаль йәки тәбиғи менән осрашты. тыйнаҡлығы, эске һәм тышҡы сәбәптәр. Видеочить менән ҡыҙы, инглиз теле менән оҡшашлыҡты булдырыу версияһы буйынса, әлеге яңғыҙлыҡтан ҡотҡара торған булған. Брюнетка, каштановый сәстәрен, йәш блондинка инде ҡатын-ҡыҙы сайтта бар.\nҺәм яҙмыш был видео көсө табырға мөмкин булманы, ғәжәп.\nИң мөһиме - тиҙ арала арыныу юҫыҡта инә һәм һөйләшеп. Ч-рулетка, ҡыҙыңды бында ғына үҙемде яҡшы яҡтан күрһәтергә мөмкин. Нисек үҙеңдең сайтыңды алып бара, сөнки иң ҙур селтәрендә танышырға мөмкинлеге булыуын дауам итә. Күрһәтәсәк, тип, яҡшы ҡиәфәттә тыш, шәхси өҫтөнлөк ҡарап, бәле ханымдарҙың галантлылығы. Бынан тыш, видеочить, ҡыҙы унда төп контингенты булып тора, өлкәлә булып тора, унда күп булғас, артыҡ әллә юмор хисенә эйә булған.\nҺин стандарт яһала, клише\nҺеҙ шулай уҡ аласыз бер нисә фразаны әҙерләгән мауыҡтырғыс, инде яртылаш ҡасан ҡатын-ҡыҙ еңеү яуланы. Әгәр кеше күп ваҡытын юлда үткәрҙе, тығыны бигерәк тә, уны һатыу ҙур мөмкинлек, аҡыл менән файҙалана ала. Видеочивать түгел инеме ни өсөн һеҙ киттегеҙ, һеҙ ҡайҙа ул ҡыҙ менән диалог алып барырға мөмкин дауамында бер нисә секунд. Молниеносно аҡыллы, яҡшы комплимент яһап, тыйнаҡ шәхси мәнфәғәттәре тураһында һорай.\nВидео-ҡыҙ партнерҙар менән үҙ мөмкинлектәрен аңлай һәм баһалай ч блистательный, ир-егеттәр булған икән, ул, һеҙ улар менән һөйләшеүҙе дауам итергә теләй ине.\nТәҡдим ителгән, гүзәл зат вәкилдәре һәйбәт вәкилдәре менән осрашыуҙар нисек барҙы, уны белгән һәм үҙенең шәхси ҡиәфәткә инде ул тупик өҫтөнлөк биреүҙән дә ҡурҡмай. Бында һәр бер кеше йәки эшлекле йәш ҡыҙ ҡушыла. видеочивать йәшкә леди булыуы менән айрыла. Айлыҡ түләүҙәр индереүҙе һәм оҙаҡ сайтында шәхси мәғлүмәт талап итә алмай. Беҙҙең хосусил ҡулланыусының талабы буйынса өҫтөнлөклө һанала. Әлеге берләшмәләр төрлө һүрәттәр һәм тауыш сифаты һәм яҡшы эшләй.\nҙур бизнес-классик подразделениеларға ҡушылды ч-ҡыҙҙарҙың береһе-рулетка менән Швеция, Америка һәм башҡа илдәрҙә.\nБында барыһы ла һәйбәт ҡыҙ менән таныша.\nТөрлө мәнфәғәттәрен барыһы да бәйле. Китапханаһы, музейы, мастер-кластар, кекс испечь өсөн әһәмиәте юҡ, ҡайҙа бармаҫ, үҙ яҙмышын һеҙгә эҙләп, кеше өсөн иң мөһим, шулай булғас, һеҙ телисез. был мөнәсәбәттәрҙең ныҡлы һәм даими уңыш. Әммә урында булып, унда кеше табып булмай, теләһә ниндәй, теләһә ниндәй ҡыҙыҡһынды. Иҫ киткес тура килә өсөн бушлай һәм компаньондар менән һайлауҙар көнөндә һәр ваҡыт төн видеочивать ҡыҙы үҙ яҙмышын эҙләп тәҡдим итә. Әңгәмәһенә нигеҙләнгән.өлкән ҡыҙына уҡыуын дауам ч рулетка менән сағыштырғанда, ҡыҙҙары-өсөн ике яҡтан уңайлы һәм отошло булған интернет белем алыу өсөн яңы ҡорал һәм рулетка. Был акция мауыҡтырғыс, үҙенсәлекле һәм ҡабатланмаҫ булып ҡалған малай эҙләнә һәм төрлө илдәрҙе берләштергән улар. Тик ул да ҡыҙҙы эҙләп, сөнки улар шулай тип ҡыҙыҡһыныусылар ҙа, шәхси бәхет өсөн булыуын.\nШуға күрә был видео-популяр булған шул уҡ йәштәге ҡыҙҙар һәм малайҙар ресурстар менән сат яңғыҙ йөрәктәр өсөн ҙур популярлыҡ менән тоташтыра.\nБер нисә советы, улар һиңә ярҙам итә башлай. Кереткәнсе һеҙ яҡынлашҡас, ҡыҙ булараҡ, уны белергә тейеш, тип, киләсәктә ул һәр кешегә ир-егеттәрҙе уң яҡтан ятҡан, ә һул яҡтан - үткән. Шулай итеп, һеҙ ҡасан һулдан ҡыҙҙар яҡынлашып килә, дуҫтар булараҡ һеҙ элек булған һәм неосознанно хупланманы, шулай итеп, ышаныс бирә, ул шунда уҡ ыңғай фонын булдырҙы. Әгәр һеҙҙең яҡтан килеп, хәл вспять борола. Артабан уҡыу.\nПариж ҡатын — ҡыҙға ир-егет менән таныша-таныша булып теркәлеп, шәхси иғлан фото менән телефон һәм Мәскәү\nE relacionnan sera pa hende di edat di cheng\nчатта теркәлергә онлайн башҡа ҡыҙҙар менән рулетка 18 видео чат өлкәндәр өсөн бушлай таныша видео 18 бушлай видео чат ч йыл рулетка ир-егет менән таныштым. ҡала менән танышты секс видео ҡарай танышты чатта теркәлергә булмаған рулетка 18 ч рулетка


Ошо көндәрҙә булып үткән матбуғат конференцияһында Өфө ҡала хакимиәте башлығы урынбаҫары Альбина Йосопова, дөйөм алғанда , ҡала бюджетына\nингән һалым өлөшөнөң кәмеүенән башҡа бер ниндәй ҙә проблема ны атап әйтмәне.\nПресс - релиз ғына ла дүрт биттә булып сыҡты. Һәм журнали стар уның менән танышҡан арала Альбина Сәғит ҡыҙы тағы ла байтаҡ стати стика миҫалдары килтереп өлгөрҙө. Шулай итеп, баш ҡалабыҙҙың ғинуа р - июль айҙарындағы социаль - иҡтисади үҫеше дөйөм Рәсәй иҡтисадына етмәгән нимә, ҡыҫҡаса ғына итеп әйткәндә, йылдам иҡтисади үҫеш менән\nһүрәтләнә. Етештерелгән продукция һәм хеҙмәтләндереү күләме ете айға 10 1,3 миллиард һум тәшкил итә. Был һан үткән йыл менән сағышты рғанда ике тапҡыр күберәк. Сәнәғәт производствоһы 6,5 процен тҡа артҡан (йыл аҙағына ете процент күҙаллана). Әгәр Рәсәй Башҡортостандың баш ҡалаһы кеүек эшлә һә, Грефҡа Фрадков алдында, уныһына үҙегеҙ беләһегеҙ кем алд ында, ҡыҙарырға тура\nКилем йәһәтенән дә Өфөлә барыһы ла тәртиптә - ярты йыл эс ендә баш ҡаланың предприятие һәм ойошмалары 17,4 миллиард һумлыҡ эшлә гән, был\nүткән йыл ҡаҙаныштарынан ике тапҡырға күберәк. Һис шикһеҙ,\nкилемдең 70 процентын нәҡ сәнәғәт предприятиелары биреүе ө мөтләндерә. Альбина Йосопованың һүҙҙәренә ҡарағанда, килемһеҙ эшләүсе йәки ошо с иккә яҡынлашҡан предприятиелар менән индивидуаль эш алып барыу ың ғай һөҙөмтәләр бирә. "Свет" асыҡ акционерҙар йәмғиәтендә йәки "К онди" фабрикаһында етештереү күләме кәмейме, УЗАМ бурыстарынан ҡот ола алмай йонсоймо - күҙгә - күҙ ҡарап һөйләшеүҙән һуң уларҙ ың етәкселәре "төҙәлергә" вәғәҙә бирә. Мәҫәлән, "УМПО" акцио нерҙар йәмғиәтендә Өфөнөң автомобиль моторҙары заводын тағы ла үҙ ҡанаты аҫтына алырға\nҡарар иткәндәр, йәнәһе, етер, инде өсөнсө йыл килемһеҙҙәр иҫәбендә\nйөрөй. Башҡаларҙың да эш һөҙөмтәһе яҡшырасаҡ, әлбиттә, хәйер, баш ҡ алала һәр бишенсе предприятиеның килемһеҙ эшләүен билдәләргә кәрәк.\nӨфө сит илдәр менән күберәк сауҙа итә башланы. Һәм бөгөнг ө хаҡтар буйынса беҙ ҡайтарылғандан ун тапҡыр күберәк һатыуыбыҙ шатла ндыра. Өфө предприятиелары экспорты 2004 йылдың ярты йыл күл әменән ике тапҡыр тип әйтерлек артыҡ һәм 1,37 миллиард долла рға яҡынлаша. Инвестициялар тураһында бер генә нимә әйтергә була - улар кәмемәй, һәм кап италь\nһалымдарҙың яртыһынан ашыуын сәнәғәт предприятиелары индерә . Ә был\nдүрт миллиард һумдан ашыу. Ҡала байығанға күрә, унда йәшәүс еләр ҙә янсыҡтарының ҡалынлығы буйынса именлек яҡынлашҡанын һиҙә. Өф ө хеҙмәткәренең уртаса айлыҡ эш хаҡы 8860 һумға тиклем артты.\nДөрөҫ, һаулыҡ һаҡлау ( 5533 һум) һәм финанс өлкәләренең (16500 һум ) килемен\nсағыштырып ҡарау шатлыҡ өҫтәмәй, нефть эшкәртеү, химия, эне ргия менән\nһатыу итеү тармаҡтары тураһында әйтеп тораһы ла юҡ. Икенсе яҡтан, Альбина Йосопова билдәләүенсә, уртаса айлыҡ эш хаҡыны ң ҙурлығы буйынса Өфө Волга буйы федераль округында беренсе, Урал федераль округы буйынса\nикенсе урынды биләй. Дөрөҫ, үткән йыл эсендә баш ҡалабыҙҙа эшһеҙҙәр\nһаны кәмемәгән, әммә артыҡ артмаған да.\nТик ентеклерәк ҡарағанда, ҡала власы уңайы тура килгәндә маҡтанырға яратҡан күп һанлы социаль объекттар төҙөлөшө ҡала аҡсаһына т үгел, ә федераль маҡсатлы программалар сиктәрендә алып барыла. Һәм б ыл программа, әйтәйек, "Башҡортостан Республикаһының 2006 йылға\nтиклем социаль - иҡтисади үҫеше" программаһы тамамланғас, әлеге ваҡ ытта барған\nйәки башланырға торған төҙөлөштөң яҙмышы нисек булыры ҡыҙыҡ һыныу уята, әлбиттә. Бына бөгөн Өфөлә төҙөлөп ятҡан өс мәктә п тә беренсе сиратта\nреспублика ҡаҙнаһынан һәм икенсе сиратта муниципаль бюджетт ан финанслана.\nЯҡынлашып килгән урындағы үҙидара реформалары фонында Өфө нөң үҙ\nбюджет килемдәре йәһәтенән булған хәл мауыҡтырғыс күренә. Е те ай эсендә ҡала бюджеты 3,33 миллиард һумға тулыландырылға н ( йыллыҡ пландың 56\nпроценты). Бюджеттың сығымдары бер ни тиклем күберәк. Өфө ҡ аҙнаһының дүрттән өс өлөшө тип әйтерлек ҡаланың социаль өлкә һе һәм торлаҡ - коммуналь хужалыҡҡа тотонолғанын иҫәпкә алғанда, ярайһы уҡ х Ьүефле динамика күҙ алдына баҫа. Әйткәндәй, баш ҡала аҡсаны иҫәпләп\nтотонорға өйрәнә. Альбина Йосопованың һүҙҙәренә ҡарағанда, ҡала заказд ары конкурс нигеҙендә урынлаштырылыу иҫәбенә Өфө тауар, эш һәм хеҙмәтлән дереүҙә 34 миллион һум самаһы һаҡлап ҡалған.\nТранспорт проблемаһын хәл итеүҙе лә бер һүҙһеҙ ҡала хаким иәте ҡаҙаныштары иҫәбенә индерергә була. Ярты йыл эсендә Өфөлә 22 0 миллион кеше транспорт менән файҙаланған, был халыҡтың яртыһын тип ә йтерлек үҙ өҫтөнә алған маршрут таксиҙарын айырыуса билдәләп үтергә кәр әк. Ә бына\nэлектр транспортында йөрөргә теләүселәр һаны 2, 2 миллионға\nТөҙөлгән, индерелгән һәм һалынғандарҙың исемлеге буйынса фекер йөрөткәндә, Өфө шул тиклем "ыңғай" тормош менән йәшәй, - хат та Альбина Йосоповаға журналистар биргән һорауҙар ҙа ике - өстән артман ы. Сөнки былай ҙа аңлашылалыр: баш ҡала нисек йәшәй, нимә иҫәбенә бай ый, ниңә... "Беҙ барыбыҙ бергә уңайлы тормошҡа ынтылабыҙ", -\nтип нөктә ҡуйҙы Өфө хакимиәте башлығы урынбаҫары журналистар менән осрашыуға.


Башҡортостан гәзите » Йәмғиәт » Рух ныҡлығы – ғаиләнән\nРух ныҡлығы – ғаиләнән 07.09.2018 // Йәмғиәт\n“Күңелдәрҙе үҙенә тартыр билдә – кешенең яҡшы холҡо менән яҡты ғәҙәтелер”.\nШундай яҡты кешеләр була: һине бер күреүҙә үҙенә ылыҡтырып, йөрәккә үтеп инерлек йомшаҡ һүҙе, алсаҡлығы, мөләйемлеге менән күңелеңде тиҙ генә арбап алалар. Ниндәй генә сетерекле, ҡыйын хәлдә лә улар кешелә үҙ-үҙенә ышаныс тойғоһо һалырға тырыша. Мәҡәләм геройы Рәмилә Рафаил ҡыҙы Билалова тап ана шундай заттарҙан. Ул – бөтә булмышын, һәләтен халҡына хеҙмәт итеүгә арнаған, ихтирамға лайыҡ булған кеше. Яңы Байрамғол, Һөйәрғол, Ҡәйепҡол, Муса ауылдары халҡы уны хөрмәт итеп “беҙҙең Рәмиләбеҙ” тип кенә йөрөтә.\nКешелеклелек сифаттары ҡайҙан килә?\nМуса ауылының медпунктында ололарҙың: “Ҡыҙым, ҙур рәхмәт, һау ғына бул инде! Һин һау булһаң, беҙ ҙә ауырымаҫбыҙ, оҙаҡ йәшәрбеҙ!” – тип, күңелдәре булып, рәхмәттәр әйтеп сығып киткәндәренә, әллә нисә ауылдашын үлем тырнағынан ҡотҡарып алып ҡалғанына шаһит булғаным бар.\nРәмилә Билалова 1968 йылда Рәшиҙә апай менән Рафаил ағайҙың ғаиләһендә дүртенсе бала булып донъяға килә. Ҡыҙғанысҡа ҡаршы, Рәмиләгә тулы ғаиләлә атай һөйөүен, наҙын күреп үҫергә яҙмай. Уға ни бары бер генә йәш булғанда, атаһы мәрхүм булып ҡуя. Әсәһе Рәшиҙә апай атайлы балалар эргәһендә үҙҙәрен етем, кәм итеп тоймаһындар өсөн ҡыҙҙарын тәрбиәләүгә бар көсөн һала. Үҙем етемлектән, тормоштоң ауырлығынан уҡып белем ала алманым тип, нисек булһа ла балаларын уҡытырға тырыша.\nРәмилә, Яңы Байрамғол урта мәктәбендә һигеҙенсе класты уңышлы тамамлағандан һуң, Белорет медицина училищеһына уҡырға инеп, фельдшер һөнәрен үҙләштерә. Йәш белгес хеҙмәт юлын Миндәк ҡасабаһында башлай. Шунда яҙмыш уны ғүмерлек йәре Сибәғәт Билалов менән осраштыра. Йәштәр, сәстәрен сәскә бәйләп, матур итеп тормош ҡороп ебәрә.\nЙәш саҡ йөрәк ашҡынып, талпынып, күңел ҡанатланып, ҡайҙалыр әйҙәп, саҡырып торған мәл инде. Рәмилә менән Сибәғәт Ҡаҙағстандың Ҡарағанда ҡалаһына китә. Сибәғәт водитель булып урынлаша, Рәмилә район дауаханаһында шәфҡәт туташы булып эшләй. 1990 йылда мөхәббәт емеше – өлкән ҡыҙҙары Әлиә донъяға килә. Сит яҡтар серле донъя һымаҡ үҙенә әйҙәп, тартып торһа ла, тыуған тупраҡ һағындыра шул.\n1994 йылда Билаловтар ғаиләһе йәнтөйәктәренә кире ҡайтып төшә. Рәмилә Яңы Байрамғолда – фельдшер, Сибәғәт “Байрамғол” совхозында шофер булып эшкә урынлаша. Йәштәр Ҡәйепҡол ауылында матур итеп йорт һалып сыға. 1995 йылда был татыу ғаиләнең мөхәббәтле донъяларына йәм өҫтәп Алина исемле ҡыҙ бала ауаз һала.\n2010 йылда Муса ауылында асылған медпунктҡа Рәмилә мөдир итеп тәғәйенләнә. Тормош иптәше Сибәғәт Учалы тау-байыҡтырыу комбинатында, Хәйбулла районының “Йәштәр” карьерында хеҙмәт итә. Әле ул вахта ысулы менән Себер яҡтарында эшләп йөрөй.\nАлма ағасынан алыҫ төшмәй. Ҡыҙҙары ла ата-әсәһенә оҡшап тырыш, эшһөйәр булып үҫә. Әлиә Өфөлә һөнәри колледжды тамамлай. Мәскәү өлкәһенең Подольск ҡалаһында йәшәй. Тормош юлдашы Евгений менән ике бала тәрбиәләйҙәр. Алина Силәбе ҡалаһындағы Көньяҡ Урал дәүләт университетының экология факультетына уҡырға инә. Бер үк ваҡытта хәрби элемтәсе һөнәрен үҙләштерә, төрлө мәҙәни сараларҙа әүҙем ҡатнаша. Рәмилә менән Сибәғәт – хәстәрлекле атай менән әсәй, ейән-ейәнсәрҙәренең һөйөклө олатаһы менән өләсәһе. Уларҙың ғаиләһе Ҡәйепҡол ауылында өлгөлөләрҙән һанала.\nХеҙмәтенә күрә – хөрмәте, тигән боронғолар. Ауылдаштары Рәмилә Рафаил ҡыҙын ауыл советына депутат итеп һайланы. Гөл-сәскәнең хуш еҫле булыуы – тамырының ниндәй ерҙән һут алыуынан. Ҡайҙан килә Рәмиләгә кешеләргә ҡарата оло ихтирам, кешелеклелек, кеселеклелек сифаттары?\nӨләсәһе Факиһа инәй ҙә үҙ ғүмерендә күпте күргән, тормоштоң ауырлығын иңендә татыған изге күңелле кеше ине. Үҙем был ауылға килен булып төшкәндә үткәрелгән мәжлестәрҙең береһендә ҡушъ- яулыҡ ябынған Байрамғол әбейҙәре ҡумыҙҙа уйнап, биҙрә сиртеп, таҡмаҡлап теләктәрен әйтеп бейеп йөрөгәндәре әле лә күҙ алдымда тора. Факиһа инәй: “Күп итеп балалар үҫтереп, ҡушағаң менән ҡуша ҡартай, беҙҙеке һымаҡ сәстәрең ап-аҡ, тештәрең һап-һары булһын”, — тигәйне. Мин күңелемдән генә “тештәрең һап-һары булһын” тигәнен оҡшатмай торҙом. Тәүге баламдың ҡыҙ булырын да алдан әйткәйне.\nДонъяла ни әсе?\nФакиһа инәй 1925 йылда Яңы Байрамғол ауылы егете Шаһизатов Мөхәмәткә тормошҡа сығып, ҡайныһы, ҡәйнәһе, Мөхәмәтйән ҡайнағаһынан, уның ҡыҙы Сажиҙә бикәсенән торған ҙур, татыу ғаиләгә килен булып төшә. Йәштәр колхоз эшендә әүҙем ҡатнаша. Мөхәмәттең ойоштороу һәләтен күреп, бригадир итеп һайлап ҡуялар. Күлдең йәме ҡама менән, өйҙөң йәме бала менән, ти. Был татыу ғаиләгә ҡот өҫтәп, өй күрке, йорт биҙәге булып, бер-бер артлы Ғаяз, Әхмәт, Тәнзилә, Рәшиҙә, Мөршиҙә исемле балалар тыуа.\nБөйөк Ватан һуғышы афәттәре был ғаиләне лә урап үтмәй. 1942 йылда Мөхәмәт бабай ил һаҡларға яуға китә. Ҡайныһы, ҡәйнәһе, ҡайнағаһы, уның ҡыҙы, үҙенең биш балаһы Факиһа инәйҙең ҡулында ҡала. Мөхәмәт бабай Сталинград һуғышында ҡатнаша, ҡаты яраланып, 1943 йылда тыуған ауылына ҡайтып төшә. 1944 йылда кесе улдары Урал тыуа. Бер аҙ яралары уңалғас, Мөхәмәт бабайҙы келәт мөдире итеп эшкә ҡушалар.\n1945 йылда олоғайған Йыһангир Мифтахов бабайҙы төндә иген менән Миәскә ебәрергә булалар. Мөхәмәт бабай, оло кешене төнөн бер үҙен анау хәтлем йыраҡ ергә иген менән сығарып ебәреүҙе хилафлыҡ һанап, түрәләр менән һүҙгә килә. Дәүләткә иген тапшырыуға аяҡ салалар, тигән яла яғып, Мөхәмәт бабайҙы, тағы Фәйзрахман, Сөләймән бабайҙарҙы ике йылға төрмәгә ебәрәләр. Төрмәлә ултырып, ҡайтырына ай ярым ҡалғас, 1947 йылда Мөхәмәт бабай үлеп ҡала. Сталинград һуғышынан, ҡайнап торған ут эсенән иҫән ҡайтып, ошаҡ арҡаһында төрмәгә эләгеп, балаларын етем ҡалдырып һәләк булыуы бигерәк аяныслы.\nОшаҡтар, нахаҡтар кемдәрҙең генә башын юйманы икән был фани донъяларҙа... Алты баланы Факиһа инәй үҙ тырышлығы менән үҫтерә. Быуындары ла ҡатмаған улдары, ҡыҙҙары ун-ун бер йәштән үк колхозда эшләй, баҫыуҙы утауға, фермаға һарыҡ бәрәстәрен ҡарашырға йөрөй башлай. 1946 йылда һуғыштан ҡайтҡан Мәүлитбай бабай (Мөхәмәттең бер туған ҡустыһы) тәүге ҡатынын айырып, икенсегә өйләнгәс, уның ҡатыны – Факиһа инәйҙең килендәше Фаиза инәй Рәйсәһе, бәләкәс кенә Рәсимәһе менән ошо ғаиләгә килеп һыйына.\nШулай итеп, бәләкәй генә ике бүлмәле өйҙә ун ике кеше татыу ғына йәшәп китә. Һәр кис һайын йыйылып, береһе йөн тетә, икенсеһе бәйләй, ололары бешеренә, төтәнәк шәм эргәһендә балалар китап-журнал уҡып ултыра. “Ас-яланғас булһаҡ та, тауышланып йәшәгәнебеҙҙе хәтерләмәйем. Бөтә күрше-күләндең балалары ла беҙҙә була торғайны”, – ти Рәшиҙә апай.\nЮҡҡа ғына атай үлеүҙе арҡа һыныуға тиңләмәйҙәр шул. “Донъяла ни әсе? Етемлек әсеһе – иң әсе”, – тигән боронғолар. Балалар “тюремщик балалары” исемен күтәреп, ҡыйырһытылып үҫә. Мәктәпкә уҡырға төшкәс тә, ашханала ашарға бирмәй ҡаңғырталар. Ярай әле Сажиҙә апайҙары етенсе класты бөткәс, сельпола бухгалтер булып эшләй башлай, өҙөккә ялғау тигәндәй, ҙур ғаиләгә бер ни тиклем ярҙам була. 1950 йылда мәктәп коллективы, ауыл советы Рәшиҙә менән Мөршиҙәне Сермән балалар йортона ебәрергә документ әҙерләгән була. Был татыу ғаилә ағзалары, бергә ултырып кәңәшләшеп, балалар бер-береһен күрә алмай, һағынып, зарланышып йөрөрҙәр, ауыр булһа ла, ни күрһәк тә бергә күрербеҙ, тигән ҡарарға килеп, ҡыҙҙарҙы балалар йортона ебәрмәй алып ҡала.\nКүңеле даръялай киң ине\n1953 йылдан тормош әҙерәк яйға һалынғандай була. Ул йылы шул тиклем иген уңа. Ауылдың үҙендә тирмән була, он һалдырып, икмәккә туйып ҡалалар. Балалар ҙа бер-бер артлы үҫеп етеп, үҙ ояларын ҡора. Мәүлитбай бабайҙың ҡыҙы Рәйсә апай педучилищены тамамлап, Иҫтамғолға эшкә урынлаша, инәһе менән Рәсимә һеңлеһен үҙенең эргәһенә ала. Сабыр холоҡло, күңеле даръялай киң Факиһа инәй Шаһизатова ғүмере буйы балаларының, ейән-ейәнсәрҙәренең, туғандарының ҡурсалаусыһы булды. Әйткәндәй, уның Әхмәт улының ҡатыны – килене Ғакифә еңгәнең һандыҡ төбөндә ауыр ваҡыттарҙа терәк-таяныс булған, балаларын үҫтерешеп, аяҡҡа баҫтырышҡан Факиһа инәйҙең яҡты иҫтәлегенә бағышлап яҙған шиғырҙары ла һаҡланған.\nТәмле генә итеп ҡәйнәм\nЙыуасалар, бәлеш бешерә.\nБалаларым өләсәйем тиеп,\nҠәйнәм ҡосағына йүгерә.\nЙомшаҡ йөндән ойоҡбаштар бәйләй,\nГөл-сәскәләп һырый юрғандар.\nҠәйнәләргә лә йылы һүҙҙәр кәрәк,\nУлар ҙа бит килен булғандар.\nҠәйнәм, иткән изгелектәреңә\nӘҙ булыр ул мең-мең рәхмәт тә.\nӘсәйемде алыштырған ҡәйнәм,\nЙәнкәйҙәрең булһын йәннәттә.\nБыуындан быуынға күскән сифаттар\nМәҡәлә башында бәйән ителгән Рәмиләнең әсәһе Рәшиҙә апай (Факиһа инәйҙең ҡыҙы) 1956 йылда Наурыҙҙа һигеҙ класты тамамлай. Өҫтөнә кейергә кейеме булмау сәбәпле, артабан уҡыуын дауам итә алмай. Ул йылдарҙа трахоманың ныҡ таралған сағы. Күп кенә ҡыҙҙарҙы Учалыла асылған ике айлыҡ медсестралар курсында уҡытып алалар. Рәшиҙә апай ҙа шунда уҡып, “трахоматоз шәфҡәт туташы” тигән таныҡлыҡ ала.\nУчалы ҡалаһына нигеҙ һалынған ваҡыт. Барактарҙа йәшәп, призывниктарҙың күҙҙәрен дауалайҙар. Рәшиҙә апайға Иҫтамғол, Муса, Һөйәрғол, Ҡәйепҡол ауылдарында эшләргә тура килә. Ауылдар буйлап көнөнә икешәр тапҡыр йөрөп сығып, ауырыуҙарҙы дауалап, трахоманы еңеп сығалар. 1959 йылда тыуған ауылы егете Рафаил ағай Таһиров менән яҙмышын бәйләй, хаҡлы ялға сыҡҡанға тиклем үҙ ауылында эшләй.\nҒөмүмән, Факиһа инәйҙең балалары һәр ҡайһыһы башлы-күҙле булып, үҙ йорттарын төҙөп, дәртләнеп эшләп, донъя көтә башлай. Рәшиҙә апай менән Рафаил ағайҙың донъяһы ла бер-бер артлы тыуған Рәмзиә, Ынйы, Эльза, Рәмилә исемле балаларҙың шат тауышына күмелә.\nКеше ғүмере һәр саҡ шатлыҡ-ҡыуаныстан ғына торһа икән дә... Киртләс-киртләс шул тормош юлдары... Ауыр бала саҡты үткәреп, ҡыуанып ҡына йәшәп ятҡанда, тағы ла әсе тормош һынауҙары аша үтергә яҙған икән был ғаилә ағзаларына. 1969 йылдың майында, һыуҙың ташҡын ваҡытында, Рәшиҙә апайҙың дүрт йәшлек ҡыҙы Эльза һыуға батып үлә. Июндә – Әхмәт ағайы, ноябрҙә тормош иптәше Рафаил ағай вафат була. Рәшиҙә апай ире менән ни бары ун йыл ғына бергә йәшәп ҡала. Рәмзиә — ете, Ынйы — биш, Рәмилә бер йәштә генә атайһыҙ тороп ҡала. “Ғакифә еңгәм менән бер йылда ғаиләле тормош башлағайныҡ, бер йылда өсәр бала менән етем ҡалдыҡ. Еңгәм менән, ниндәй генә ауырлыҡтар булмаһын, һәр саҡ бергә булырға, бер-беребеҙгә ярҙам ҡулы һуҙырға, балаларыбыҙҙы уҡытып, кеше араһына сығарырға тип һүҙ ҡуйыштыҡ.\nБеҙҙе ауыр саҡта ҡурсалаусыларыбыҙ: ҡәйнәм, инәйем (әсәйем) һәм еңгәмдең инәһе (әсәһе). Төплө аҡыллы кәңәштәре менән беҙҙе төшөнкөлөккә бирелмәҫкә, ауырлыҡтарға баш эймәҫкә, ниндәй генә хәлде лә бергә үткәрергә кәңәштәрен биреп кенә торҙо. Хоҙайым беҙгә шундай ҡайғыларын да, сабырлыҡтарын да биргән. Был хәтлем дә юғалтыуҙарға, ауырлыҡтарға нисек түҙгәнбеҙҙер, хәҙер аптырап ҡуям”, – тип хәтерләй Рәшиҙә апай. Яҙмышына төшкән ауыр һынауҙарға бирешмәй, һәр яҡты көнгә ҡыуанып, тормошто яратып, күп ҡатын-ҡыҙҙарға өлгө булып йәшәй ул көслө рухлы Рәшиҙә апай. Балаларын да лайыҡлы кешеләр итеп тәрбиәләгән. Оло ҡыҙы Рәмзиә Башҡорт дәүләт университетының тарих факультетын тамамлаған. Уральск ҡасабаһы, Яңы Байрамғол мәктәптәрендә тарих, йәмғиәтте өйрәнеү фәндәренән балаларға белем бирә. Рәмзиә Рафаил ҡыҙы – эшенә мөкиббән бирелгән уҡытыусы. Уҡыусылары олимпиадаларҙа, төрлө конкурстарҙа гел генә призлы урындар яулай. Башҡортостан Мәҙәниәт министрлығының һәм Учалы район хакимиәтенең маҡтау ҡағыҙҙары менән бүләкләнгән. Ул хәләле Ғәлип Шаһиев менән ҡыҙ, ул тәрбиәләп үҫтергән. Рәмзиә Рафаил ҡыҙы — балаларының һөйөклө әсәһе, ейән-ейәнсәрҙәренең хәстәрлекле өләсәһе лә.\nРәшиҙә апайҙың икенсе ҡыҙы Ынйы ла – һөнәре буйынса тарих уҡытыусыһы. Ынйы Рафаил ҡыҙы Баязитованың фиҙакәр хеҙмәте Башҡортостан Мәғариф министрлығы, район хакимиәтенең маҡтау ҡағыҙҙары менән баһаланған. Улы Батырҙың балаларын наҙ, хәстәрлек менән баҡҡан һөйөклө өләсәй ҙә ул Ынйы Рафаил ҡыҙы.\n“Ояһында ни күрһә, осҡанында ла шул булыр”, ти халыҡ мәҡәле. Нәҫеле ниндәй – балаһы шундай. Был затта рух ныҡлығы, кешеләргә ихтирам, киң күңеллелек, алсаҡлыҡ, ныҡышмалылыҡ, ауыр саҡта туғандарына ныҡлы терәк була белеү сифаттары быуындан быуынға күсә килә.\nАвтор: Шәһүрә ӘХМӘҘИЕВА


Шәғәле Шаҡман вариҫтары | ГТРК «Башкортостан» — Новости Уфы и РБ\nШәғәле Шаҡман вариҫтары\n23 июля 2018 — 16:34 Галимьян Ибатуллин\nБелореттағы Ҡаһарман ауылы халҡы республика йәмәғәтселегенән ярҙам һорай. Был биләмәлә йәшәүселәр тамьян ырыуы башлығы Шәғәле Шаҡман иҫтәлеген мәңгеләштерегә ниәтләп, ул ерләнгән зыяратта ҙур стела ҡуйыу маҡсаты менән яна. Тик был проектты бойомға ашырыу өсөн 225 мең һум самаһы аҡса кәрәк. Иҙелбашындағы Ҡаһарман ауылы тамыры Әбйәлил районындағы Юнай ауылына барып тоташа. 1834-се йылда урядник Ҡаһарман Юнаев ошо ергә килеп төпләнеп, буласаҡ ауылға үҙ исемен бирә. Ҡаһарман Ҡаҙаҡҡол улы 1805-1807-се йылдарҙа Рәсәй менән Франция араһындағы һуғышта ҡатнашҡан һалдат. Ғөмүмән, унынсы ревизия һөҙөмәләре буйынса был йылдарҙа хәҙерге Ҡаһарман ауылы урынында 23 йорт булып, уларҙа 114 кеше йәшәгәнлеге билдәле. Ҡаһармандың икенсе исеме лә бар. Халыҡ телендә ҡасандыр уны Ҡотҡор тип йөрөткәндәр. Ул ауыл янындағы Ҡотҡор йылғаһына бәйле. Ҡаһарман ауылы зыяраты башҡорт илсеһе Шәғәле Шаҡмандың һуңғы төйәге, тигән рәсми мәғлүмәттәр тик 1960-сы йылдарҙа ғына киң йәмәғәтселеккә сығарыла. Быға тиклем, аҡһаҡалдар ошо мәғлүмәтте сер итеп тотоп, быуындан-быуынға ғына тапшырып килә. Шәғәле Шаҡман ҡәбере иһә үҙенең ҙурлығы менән хайран итә. Уның сәбәбен дә аңлатырға мөмкин. Риүәйәтәтр, халыҡ һөйләүе буйынса Шәғәле Шаҡман ҙур кәүҙәле бәһлеүән булған. Ул хатта ағастарҙы ла тамыры менән йолҡоп ала. Шулай ҙа иң мөһиме – тап Шәғәле Шаҡман башҡорттарҙы Рәсәй дәүләтенә ҡушылырға өндәүсе, ошо эште аҙағынаса алып барып еткереүсе илселәр иҫәбенән. Заманса әйткәндә, Шәғәле Шаҡман үҙ заманының дипломаты ла. Шәғәле Шаҡман тамьян ырыуы вариҫтары өсөн төп легендар шәхес. Тархандың Ҡаһарман зыяратында ерләнгәнен белгәндән һуң, уның һөйәктәрен ҡаҙып алып, икенсе районға күсереп алып китергә теләүселәр ҙә күбәйә. Тик Ҡаһарман халҡы бындай үтенесте ҡырҡа кире ҡаға. Шәғәле Шаҡман вариҫтарының бөгөн тағы бер хыялы бар. Батыр олаталары тыуыуына 500 йыл тулыу айҡанлы, уның һуңғы төбәге эргәһендә иҫтәлекле стела ҡуйыу. Бының өсөн әллә ни күп аҡса ла кәрәкмәй. Ил төкөрһә – күл була, тигәндәй, әгәр ҙә йыйналышып һәр кем үҙ иғәнәһен индерһә, киләһе йыл Ҡаһарман ауылында тағы ла бер һәйкәл булып, бөтә сәйәхәтселәрҙе үҙенә саҡырып тотор ине. Ауыл халҡының иң ҙур хыялы әлегә ошондай изге уйҙарҙан тора.


Ағас ҡарғышы » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Экология » Ағас ҡарғышы\nАғас ҡарғышы 10.01.2014 // Экология\nНураниә йәй һайын ауылға олатайҙарына ҡунаҡҡа ҡайта. Ҡунаҡҡа тигәс тә, ҡул ҡаушырып, ял итеп кенә ятмай ул, олоғайған олатаһы менән өләсәһенә ярҙам итә. Бесән сабырға булмаһа ла, йыйышырға йөрөй. Ярата Нураниә ошо ваҡытты: үлән еҫе танауҙы ҡытыҡлай, бер генә минутҡа ла тынмай ҡоштар һайрай...\nОлаталарының бесәнлеген Ҡарағас тип йөрөтәләр, сөнки урман уртаһындағы ҙур булмаған аҡланда бик ҡарт мөһабәт бер ағас үҫә. Уның оҙонлоғо, олононоң йыуанлығы аптыратты Нураниәне. Бейеклеге өс ҡатлы йорт тиклем, йыуанлығы өс-дүрт кеше ҡосағы булалыр. Ҡыҙ олононоң йыуанлығын үҙе үлсәп ҡараны. Ҡарағастың төбөнөң эсе ҡыуыш. Эсенә, ел-ямғырҙан ҡасып бер нисә кеше һыйырлыҡ. Ҡыуыш эстән өҫкә табан тарайып, өс-дүрт метр самаһы бейеклектә булалыр. Бына һиңә мөғжизә! Әйтерһең дә, тәбиғәт урман кейектәре өсөн ҡыштың ыжғыр бурандарынан, сатлама һыуыҡтарынан, көҙҙөң әсе елдәренән, һалҡын ямғырҙарынан ышыҡланыу өсөн әҙер ҡыуыш эшләп ҡуйған. Ҡарағасҡа ағас баҫҡыс һөйәп ҡуйылған, ләкин ул сереп бөткән тиерлек, төртһәң, ҡойолоп төшәсәк.\n— Был солоҡ ҡарағасы, ҡыҙым. Күрәһеңме, өҫтә ағастың тишеге бар, ана шул солоҡ була ла инде. Ҡырағай бал ҡорттары шунда бал йыя торғайны. Мин малай саҡта был тирәлә бер нисә солоҡ ағасы бар ине. Хәҙер ҡарағас бер үҙе генә ҡалды, ваҡыт тигәнең бер нәмәне лә йәлләмәй шул. Иҫемдә, беҙ һуғышҡа тиклем олатайым, атайым менән ошонда бал алырға килә торғайныҡ. Үҫә төшкәс, үҙем дә өйрәнеп алдым был кәсепкә. Балы үҙебеҙгә лә етә торғайны, һатырға ла ҡала ине. Рәхмәт инде был ағасҡа, — тип олатаһы ҡарағасты, устары менән кешене арҡаһынан һөйгәндәй, яратып ҡуйҙы. — Тик хәҙер ҡартайылды шул, ағас башына менеүе ауыр. Солоҡто ҡараусы булмағас, бал ҡорттары ла килмәй башланы, — тип көрһөнөп ҡуйҙы олатаһы.\nӘ ҡарағас бирешергә уйламай әле. Иҫәпһеҙ ел-дауылдарҙы, йәшен-ямғырҙарҙы, сатлама һыуыҡтарҙы, йәйге эҫеләрҙе күп күрҙе ул үҙенең өс быуаттан ашыу ғүмерендә. Ботаҡтарын болоттарға терәп тиерлек, күкрәк киреп, урманды йәмләп торасаҡ әле ул...\nБыйыл тағы ашҡынып ҡайтты Нураниә ауылға. Бесән йыйырға барғанда, теге ҡарағасты фотоға төшөрөп класташтарына күрһәтергә тип, фотоаппарат та һалып алды. Тик ҡырға сыҡҡас, ни күрһен: ҡарағас ҡара янып, ҡап уртаһынан һынып төшкән, урынында ҡотһоҙ булып янғындан ҡалған яртыһы һерәйеп ултыра.\n— Олатай, нимә булған ҡарағасҡа, әллә йәшен атҡанмы? — тип һораны Нураниә, шундай матур, мөһабәт ағастың юҡ булыуына бошоноп. Ҡарағас ауғас, аҡландың да йәме юҡ һымаҡ тойолдо уға.\n— Юҡ, ҡыҙым, йәшен түгел, кеше етте уның башына, — тине олатаһы.\nӨйгә ҡайтҡас, өләсәһе Нураниәгә ҡарағасты кемдең юҡ итеүен һөйләп бирҙе.\nКөҙөн ауылдаштары — Әмир исемле ир һунарға сыға. Бәхетһеҙлеккә, юлы тап ошо урын аша үтә. Аҡлан ситендә һунарсы шәшке күреп ҡала. Кейек, һунарсынан ҡасып, ҡарағас ҡыуышына инеп йәшеренә. Һунарсы нисек тә булһа йәнлекте унан сығарырға маташып ҡарай, ләкин шәшке ҡыуыштың өҫкө яғына менә. Ахырҙа һунарсы, кейекте төтөн менән ҡыуып сығармаҡ булып, ҡыуыш эсенә усаҡ яға ла үҙе алдына сығып һағалап тора. Күпмелер ваҡыт үтә, әммә йәнлек күренмәй. Ҡыуышы эсенә яғылған уттан ҡарағас тоҡанып яна башлай. Һунарсы быны күрә, ләкин һүндермәй, һаман да кейекте һағалауын белә. Әммә йәнлек ағас ҡыуышынан сыҡмай, шунда тонсоғоп үлә, меҫкенкәй. Янып торған ағасты ҡалдырып, һунарсы юлын артабан дауам итә.\nҮҙ ғүмерендә күпте күргән мөһабәт ҡарағас, шатыр-шотор килеп, ауыр ыңғырашып ергә ауа. Урман тетрәп китә. Ағастар өнһөҙ ҡала. Яуҙа яраланып ауған баһадирҙы хәтерләтә был күренеш...\nБыл кеше колхозда малсы булып эшләгән, хужалыҡ тарҡалғас, эшһеҙ ҡалып, эсергә әүәҫләнгән. Ошо хәлдән һуң Әмирҙең тормошо кирегә тәгәрәй. Иренең эсеүенән тамам биҙрәгән ҡатыны балаларын алып сығып китә. Күрше ауылда көтөүсе булып эшкә ялланған Әмирҙе ҡырҙа ниндәйҙер кешеләр һыу эскеһеҙ итеп туҡмай. Өфөлә айҙан ашыу дауаханалар ятҡас, табиптар уны өйөнә ҡайтара. Күп тә үтмәй, яҡты донъя менән хушлаша Әмир.\n— Типһә тимер өҙөрлөк ир ине лә бит, әрәм булды. Ҡарағастың ҡарғышы төштө уға, тип һөйләнде ҡарттар ауылда. Ағас та бит тере йән, бик рәнйегәндер шул. Шулай, ҡыҙым, был донъяла һәр ҡылығыңа яуап бирергә тура килә, — тип тамамланы һүҙен өләсәһе.\nХ класс уҡыусыһы.


«Киске Өфө» гәзитенең сайты - ЗАКОНДАР ТОРМОШ КЕҮЕК: ҮҘГӘРӘ, ЯҢЫРА, ТӨҘӘТМӘЛӘР, ӨҪТӘМӘЛӘР ИНДЕРЕЛӘ... - 2016 - Мәҡәләләр\nЗАКОНДАР ТОРМОШ КЕҮЕК: ҮҘГӘРӘ, ЯҢЫРА, ТӨҘӘТМӘЛӘР, ӨҪТӘМӘЛӘР ИНДЕРЕЛӘ...\nХалыҡта "Ашаған белмәй, тураған белә" тигән киң мәғәнәгә эйә әйтем бар. Был әйтем закон сығарыусыларға туранан-тура ҡағыла торғандыр. Был йәһәттән социология фәндәре кандидаты, БР мәғариф отличнигы, Рәсәй Федерацияһы Дәүләт Думаһы депутаты, илебеҙ парламентының Конституцион закондар сығарыу һәм дәүләт төҙөлөшө комитеты ағзаһы Рөстәм Рифат улы ИШМӨХӘМӘТОВтың гәзит уҡыусыларға еткерер фекерҙәре бихисап.\nРөстәм Рифат улы, беҙ, асылда, "янғын принцибы" буйынса йәшәйбеҙ. Самолет ҡолаһа ғына - авиацияны яҡшыртыу, корабль батһа ғына - һыу транспортын яйға һалыу, юл-транспорт ваҡиғаларында кешеләр күпләп һәләк булһа ғына был өлкәлә тәртип урынлаштырыу хаҡында ҡайғырта башлайбыҙ. Күп осраҡта ғәҙәттән тыш ваҡиғалар булған тармаҡта закондарҙың ғәмәлдәге шарттарға тап килмәгәнен күрәбеҙ ҙә, закон сығарыусылар шулай уҡ "янғын принцибы" буйынса закондар ҡабул итергә тотона. Күпмелер ваҡыттан һуң был закондарҙың ҡайһы берҙәренең ашығыс ҡабул ителгәне асыҡлана һәм закон сығарыусылар был мәсьәләгә киренән әйләнеп ҡайта, уларҙы төҙәтә, өҫтәмәләр индерә башлай. Әйткәндәй, бындай хәлдәр тормошобоҙҙоң һәр өлкәһенә тиерлек ҡағыла. Нисек уйлайһығыҙ, ни өсөн закон сығарыусыларыбыҙ алдан уҡ ошондай хәлдәрҙе белеп, "янғын" сыҡмаҫ элек үк тейешле закондар ҡабул итә алмай һуң?\n- Әлбиттә, Дәүләт Думаһы закондарҙы күп ҡабул итә. Икенсе яҡтан ҡарағанда, тормошта буласаҡ ваҡиғаларҙы алдан белеп, күреп тә булмайҙыр. Өсөнсө яҡтан, йәшәйешебеҙҙең динамикаһы бик көслө, үҙгәрештәр бик күп. Мәҫәлән, Ваҡыт машинаһына ултырып, 15 йылға үткәнгә барып, шунда йәшәгән кешеләргә: "2016 йылда икенсе балағыҙға ярты миллион самаһы аҡса аласаҡһығыҙ, өсөнсө балағыҙ тыуғандан һуң һеҙгә йорт һалыр өсөн бушлай ер биреләсәк, пенсионерҙар байрамдар алдынан бер аҙна элек пенсия аласаҡ", - тип әйтһәк, ышанмаҫтар ине.\nШул уҡ ваҡытта үткән быуаттың 90-сы йылдарында уҡытыусылар эш хаҡын кейем-һалым, араҡы, тәмәке менән алған ваҡытты ла иҫләйбеҙ. Шул ваҡытта беҙ уҡытыусыларға: "15 йылдан һеҙҙең эш хаҡығыҙ һаулыҡ һаҡлау тармағында эшләүселәр менән тигеҙ буласаҡ",- тип әйтһәк тә улар быға ышанмаҫ ине. Ул ваҡытта кешеләрҙә күңел төшөнкөлөгө булды. Уҡытыусыларҙың ҙур өлөшө, эштәрен ташлап, баҙарҙарға китеп, кейем-һалым, башҡа ваҡ-төйәк һатырға тотондо. Ул ваҡытта беҙ Ваҡыт машинаһына ултырып, 2016 йылға килеп, беҙҙе киләсәктә нимәләр көткәнен алдан белә алмай инек.\nБеҙ яңыраҡ Дәүләт Думаһында "Административ хоҡуҡ боҙоуҙар буйынса" кодекс ҡабул иттек. Мин дә мең ярым биттән торған был кодекстың авторҙарының береһемен. Ул кодекс 15 йыл элек индерелгән һәм шунсама йыл эшләй. Уға төрлө йылдарҙа төҙәтмәләр, өҫтәмәләр индерелә килә, унда ҡайһы бер ҡапма-ҡаршылыҡлы положениелар барлыҡҡа килгән. Элек административ тәртип боҙоуҙарға ҡарата бер төрлө генә ҡараш булһа, яңы кодекста беҙ тәртип боҙоуҙарҙың ауыр һәм еңел төрҙәренә айырым мөнәсәбәт белдерҙек.\nПедагог булараҡ, был өлкәгә ҡағылған фекерҙәремде әйтеп киткем килә. Мәҫәлән, әле ун беренсе класта уҡыған уҡыусыларҙың мәктәптә белем алған осоронда әллә нисәмә тапҡыр инновациялар булып үтте, ике тапҡыр дәреслектәре алмашынды. Шулай булғас, уларҙың башында ниндәй системалы белем булһын инде. Ә беҙ уларҙан Берҙәм дәүләт имтиханын юғары балға биреүҙе талап итәбеҙ.\nХәҙерге заманда йәшәйештең сифаты тиҙ үҙгәрә. Беҙ мәғлүмәт йәмғиәтендә йәшәйбеҙ. Төрлө яҡтан, ваҡытлы матбуғат, радио-телевидение, интернет аша негатив, позитив, нейтраль мәғлүмәт беҙҙең өҫкә ағылып ҡына тора. Элек улай түгел ине. Үкенескә күрә, негатив менән позитив мәғлүмәт буталған, күп кенә кешеләр ниндәй мәғлүмәткә ышанырға ла белмәй.\nТармаҡтарҙағы закондарға килгәндә, ул тәңгәлдә үҙгәрештәр артабан да булырға тейеш. Сөнки уларҙың һәр ҡайһыһына ҡараған норматив акттар совет дәүерендә үк ҡабул ителгән. Уларҙың күбеһен заманға ярашлы системаға һалырға кәрәк. Икенсе яҡтан килгәндә, хәҙерге ваҡытта һайлаусылар менән осрашыуҙар үткәргәндә һаулыҡ һаҡлау, мәғариф, ауыл хужалығы өлкәләрендәге проблемаларға системалы ҡараш етмәгәне асыҡлана. Был районға бына былай, теге районға тегеләй эшләргә кәрәк, тигән фекер дөрөҫ түгел. Ҡыҫҡаһы, беҙгә закондарҙы системаға һалыу талап ителә.\nИлебеҙ граждандарының йәшәү кимәле күтәрелһен, йәшәү шарттары яҡшырһын өсөн, иң беренсе сиратта, әлбиттә, камил закондар кәрәк. Был - бәхәсһеҙ. Икенсе яҡтан, беҙҙең йәмәғәтселек был закондарҙы ҡабул итергә, шул закон буйынса йәшәргә әҙерме? Сағыштырыу өсөн бәләкәй генә бер миҫал. Әйтәйек, беҙ ҡала фатирында йәшәйбеҙ икән, ти. Фатирыбыҙға евроремонт эшләткәнбеҙ, унда сит илдән һатып алынған ҡиммәтле мебель ҡуйғанбыҙ, зауыҡ менән йыһазлағанбыҙ. Шул уҡ ваҡытта фатирыбыҙҙың ишеген асып, коридорға, подъезд алдына сығыу менән беҙҙе бөтөнләй башҡа төрлө донъя ҡаршылай. Күпселек осраҡта унда сүп-сар, стеналарға ниндәй генә һүҙҙәр яҙылмаған, ҡыҫҡаһы, унда фатирыбыҙҙағы күренештең нәҡ киреһе күҙәтелә. Ә бит беҙҙең подъезд алды, коридор, ихата һәм урам - беҙҙең йәмәғәтселегебеҙҙең, ижтимағи тормошобоҙҙоң көҙгөһө, сағылышы. Ҡабул ителгән закондар эшләп китһен өсөн ошо фатирҙа йәшәүсе кеше коридорында ла, подъезд алдында ла, ихата-урамда ла фатирындағы һымаҡ тәртип урынлаштырырға тейештер, тип уйланыла. Беҙ әлегә үҙебеҙҙең фатир эсен генә ҡарайбыҙ. Беҙҙең тормош кимәле түбән булыуы закондарҙың камил булмауынан килә тип уйлайһығыҙмы? Әллә йәмәғәтселек быға әҙер түгелме?\n- Беҙ үҙебеҙ әҙер түгелбеҙҙер, тип уйлайым. Ауыл-ҡалалар буйлап осрашыуҙарҙа йөрөгәндә лә был ныҡ күренә. Беҙ идеологик стерженды юғалттыҡ. Бөтәбеҙҙе лә бергә тупларлыҡ идеябыҙ юҡ. Йәмәғәтселекте күп фатирлы йорт менән сағыштырыу бик урынлы. Беҙҙең кешеләрҙә "Мин ошо йорттоң хужаһы, был минең подъезд, минең лифт, минең ихата", тигән аңлау юҡ. Беҙ һаман да үҙебеҙ йәшәгән йортҡа дөйөм ятаҡ итеп ҡарайбыҙ. Шул уҡ ваҡытта кеше шәхси йорт төҙөп сыҡһа, унда ул үҙен хужа итеп тоя ала, тәртип тә һаҡлай. Совет осорондағы "Минән киткәнсе, эйәһенә еткәнсе" тигән принцип индивидуаль яуаплылыҡ тойорға ҡамасаулай торғайны. Шул әле һаман дауам итә. Ҡала йорттарының подъездарына күҙ һалһаң, унда йәшәүсе кешеләр шул йортҡа ҡунаҡҡа ғына килгән һымаҡ тойола.\nБыл күренештәр барыһы ла йәш быуындың, мәктәп уҡыусыларының күҙ алдында. Ошоларға шаһит булыусы йәш кеше йәшәүҙең нормаһы шулай була икән, тип ҡабул итә һәм үҙе үҫеп еткәс, ололарҙың ҡылығын бермә-бер ҡабатлай...\n- Мәғариф системаһына килгәндә, беҙ тағы ла хеҙмәт тәрбиәһе төшөнсәһен бөтөнләй юғалттыҡ. Беҙ мәктәптә уҡығанда алмашлап дежур иттек, иҙән йыуҙыҡ, мәктәп, колхоз-баҡсаһында сөгөлдөр, картуф утаныҡ, диләнкәләрҙә йәш үҫентеләр ултыртып, уларҙы ҡарап үҫтерә торғайныҡ, уңыш йыйыу осоронда ырҙын табаҡтарына эшкә йөрөнөк. Мәктәптә хеҙмәт тәрбиәһе биреүҙе яңынан законға индерергә кәрәк, тип иҫәпләйем. Бөгөн мәктәп директорҙары уҡыусыларҙы хатта субботниктарға сығара алмай. Ата-әсәләр ялыу менән хатта прокуратураға тиклем барып етә. Дөрөҫөн әйткәндә, хәҙерге мәктәптә ялҡау егеттәр, ялҡау ҡыҙҙар үҫә, улар мәктәпте бөткәндә хатта иҙән дә йыуа белмәй. Улар шәкәр сөгөлдөрө менән малға ашата торған сөгөлдөрҙө айыра алмай. Әгәр ҙә закон нигеҙендә мәктәпкә хеҙмәт тәрбиәһен кире ҡайтарһаҡ, балалар тик тырышып эшләп кенә нимәгәлер өлгәшеп булғанын аңлап үҫер ине. Әрәмтамаҡлыҡты юҡ итер өсөн кәрәк мәктәпкә хеҙмәт тәрбиәһе.\nҺеҙ илебеҙ халҡын берләштерә торған идея зарурлығы хаҡында әйттегеҙ. Рәсми лөғәттә ул милли идея тип атала. Владимир Путин бынан бер нисә йыл элек Рәсәй Федерацияһының милли идеяһы итеп һәр йәһәттән дә конкурентлыҡҡа һәләтле булыуҙы атағайны. Һеҙҙеңсә, беҙҙең милли идея нисек булырға тейеш?\n- Беренсенән, һәр бер милләттең үҙенең милли идеяһы булырға тейеш. Бынан тыш, әйтәйек, Рәсәй Федерацияһына ҡараған субъекттарҙы, республикаларҙы берләштерерлек идеология булырға тейеш. Икенсенән, беҙ тик идеология менән генә булыша башлаһаҡ, ҡаш төҙәтәм, тип, күҙ сығара башлайбыҙ. "Коллективлаштырыу", "нэптар", "бишйыллыҡтар", "ҡыуып етербеҙ, үтеп китербеҙ", һуңғылары - "үҙгәртеп ҡороу", "киң билдәлелек", "тиҙләнеш", "инновация", "модернизация" һ.б. шундай күренештәргә шаһитбыҙ. Ниндәйҙер идеология алға һөрөлә икән, лозунгылар күтәрәбеҙ ҙә, барыһын да ватып емерә башлайбыҙ. Был идеялар барыһы ла ҡыҫҡа ғына ваҡытты үҙ эсенә алды. Улар 200-300 йылға иҫәп тотолманы. Японияны ҡараһаҡ, уларҙың идеологияһы алдағы мең йылға иҫәп тотоп уйланылған. Совет осоронда беҙҙең илдә планлы иҡтисад булды. Минеңсә, иҡтисадта ғына түгел, идеологияла ла планлы ҡараш булырға тейеш. Беҙ әле бар нәмәне үҙ ағышына ҡуйғанбыҙ. Беҙ күберәген балаларҙы, йәш быуынды тәрбиәләү хаҡында һүҙ алып барабыҙ, шул йүнәлештә эш итәбеҙ. Беҙгә бит өлкән һәм урта быуынды ла тәрбиәләргә һәм үҫтерергә кәрәк.\nБеҙгә милли идеяны ғалимдарҙы, сәйәсмәндәрҙе, киң йәмәғәтселек вәкилдәрен саҡырып, берлектәге ҡарар нигеҙендә билдәләргә кәрәктер. Владимир Путин патриотлыҡты милли идея итеп тәҡдим иткәйне бер саҡ. Ҡайһы бер сит илдәрҙә патриотлыҡ тигән төшөнсә бар, әммә уларҙың мәғәнәһе беҙҙекенән бөтөнләй айырыла. Улар был төшөнсәне бик тар мәғәнәлә аңлай һәм ул төшөнсә уларҙа аныҡ объектҡа йүнәлтелгән. Беҙҙең илдәге патриотлыҡ абстракт төшөнсә: тыуған илеңә, халҡыңа, тыуған районыңа, ҡалаңа һ.б. Әгәр ҙә мин мәғариф системаһында эшләйем икән, мин мәғариф системаһының патриоты булырға тейешмен, тыуған ауылымдың, халҡымдың патриоты ла булырға тейешмен.\nИнглиз социологы Бенедикт Андерсендың шундай ҡыҙыҡлы бер теорияһы бар: "Күҙ алдына килтерелгән берләшмәләр" ("Воображаемые сообщества") тип атала. Ғалим был хеҙмәтендә халыҡ, милләт төшөнсәһен инҡар итеп, уларҙы айырым төркөм кешеләрҙең ниндәйҙер берләшмәне (халыҡты, милләтте) күҙ алдына килтереүе тип кенә баһалай. Әлбиттә, бында Андерсен менән килешеп булмай. Сөнки, айырым төркөм кешеләрҙең (халыҡтың, милләттең) ниндәйҙер бер телдә аралашыуын, үҙҙәренә генә хас йолалар башҡарыуын, тарихи факторҙы ул инҡар итә. Ҡыҫҡаһы, ул халыҡты, милләтте уйлап сығарылған төшөнсә тип ҡарай. Бында уның ниндәй идеологияға хеҙмәт иткәне беленеп тора. Ни өсөн тигәндә, АҠШ-та барлыҡ граждандар "американлылар" тип атала, шул уҡ ваҡытта был дәүләтте барлыҡҡа килтереүсе европалыларҙың - инглиздәрҙең, француздарҙың, португалдарҙың һәр ҡайһыһының милләтен һаҡлаусы дәүләттәре бар. Тимәк, беҙ һуҡыр рәүештә АҠШ модулен үҙебеҙгә күсерә алмайбыҙ. Рәсәй Президенты үҙенең сығыштарында был һүҙбәйләнеште бик йыш ҡабатлай: "Рәсәй - күп милләтле, күп динле дәүләт..."\n- Был мәсьәләгә ике яҡлап ҡарарға була. Беренсенән, ысынлап та, күҙ алдына килтергән партнер менән аралашыу барҙыр ул. Һәр кем үҙен ниндәйҙер төркөмдә булыуын тоя. Беҙ әгәр ҙә социаль селтәрҙәргә инһәк, үҙебеҙҙе төрлө социаль төркөмдәргә ҡуша алабыҙ. Ул төркөм "Һыра яратыусылар төркөмө" йә булмаһа "Ҡоштарҙың дуҫтары" тип аталһа ла, ул социаль төркөм тип атала. Был төркөмгә ҡараусылар бер-береһен күреп белмәһә лә, үҙҙәрен шул төркөмдә итеп тоя, улар, йәнәһе, бергә, шул төркөм эсендә. Икенсенән, ғалимдар төрлө милләткә ҡараған кешеләрҙең айырым гаплатөркөмгә ҡарауын иҫбат итте. Мәҫәлән, башҡорттарҙың күпселегенең ҡаны R1b гаплатөркөмөнә ҡарауы уларҙың, Европаның һирәк халыҡтарында осрағанса, боронғо халыҡ икәнлеген иҫбатлай. Тимәк, был Андерсен әйтмешләй, "күҙ алдына килтерелгән берләшмә" түгел. Ҡан аңды ла, менталитетты ла билдәләй.\nЭшҡыуарлыҡ хаҡында һүҙ алып барғанда, мин Рәсәй радиоһы аша сығыш яһаусы бер иҡтисадсының фекерен килтереүҙе урынлы табам. Уның әйтеүенсә, беҙҙең илдә иҡтисадты үҫтереү аквариумда пиранья менән табан балығын бергә үрсетеп маташыуға тиң. Пиранья тигәндә, беҙ бында һалым инспекцияһынан алып санэпидстанцияға тиклемге утыҙға яҡын дәүләт контроль органдарын күҙ уңында тотабыҙ. Үҙ күҙҙәрем менән күргәнем бар: ауылдарҙа егеттәр ҙур дәрт менән шәхси предприятиелар асып, теркәлеп, эш башларға ла өлгөрмәйҙәр, йә тикшереүселәр, йә квитанциялар килә башлай. Нисек инде, эш башлаусы әле еренә игенен сәсеп тә өлгөрмәй, ҡалын-ҡалын суммаларҙы түләргә тейешме ни? Егеттәр тегеләй-былай итә лә, асҡан эшен ябып, йә ҡалаға шабашкаға, йә Себергә сығып китә. Минеңсә, бында контроль ойошмаларҙың хоҡуғын сикләй йә кәметә торған закондар кәрәктер...\n- Ысынлап та, шәхси эшҡыуарҙар әлеге ваҡытта бик ауыр осор кисерә. Был ауырлыҡ иң беренсе сиратта илдә, донъяла барған финанс көрсөгөнә бәйле. Икенсе яҡтан, һеҙ әйткән аквариумдағы һыу - хоҡуҡ мөхите. Башта әйтеп үткән административ хоҡуҡ боҙоуҙар тураһындағы закондың элекке редакцияһында законды боҙған юридик шәхестәр өсөн дә, шәхси эшҡыуарҙар өсөн дә бер үк кимәлдә штраф түләү ҡарала ине. Әйтәйек, ҙур предприятие өсөн 200 мең һум штраф тингә лә тормай, ә шәхси эшҡыуар өсөн 200 мең һум штраф банкротлыҡҡа тиң. Шундай хәлдәр булмаһын өсөн беҙ категорияларға бүлеп, градациялар эшләнек.\nҺеҙ әйткән дәүләттең контроль ойошмалары һуңғы ун-ун биш йыл эсендә, ысынлап та, шул тиклем күбәйҙе. Улар эшҡыуарҙарға ғына түгел, мәктәптәргә, балалар баҡсаларына тынғылыҡ бирмәй. Ғафури районында бер мәктәп директоры бер йыл эсендә 18 тапҡыр тикшереүселәр килеүе хаҡында әйтте. Шунан һуң беҙ уларҙан Берҙәм дәүләт имтиханында юғары сифат талап итәбеҙ. Шунсама тикшереүҙәрҙе ҡабул иткәндән һуң, директорҙың уҡыу сифатын тәьмин итергә ҡайҙан ваҡыты булһын? Уҡытыусылар ҙа туҡтауһыҙ отчет тултырыу менән була. Беҙгә был йәһәттән, һис шикһеҙ, закондарҙы ябайлаштырыу фарыз.\nМиңә лә бер районда тикшереүселәрҙең туҡтауһыҙ килеүенән миктәгән мәктәп директорының зарын ишетергә тура килде. Уларҙан бер нисек тә штраф түләтә алмаған контроль ойошма вәкиле директорға шулай тип әйтергә мәжбүр булған: "Элек районда колхоз-совхоздар, башҡа предприятиелар эшләгән саҡта штраф түләүселәр күп ине. Хәҙер ауылдарҙа беҙгә штраф түләй алырлыҡ берҙән-бер урын мәктәп ҡалды. Беҙ ҙә бит нимәгәлер йәшәргә тейеш..." Әлбиттә, был һүҙҙәр аҫтында бигүк күңелле булмаған уйҙарға һалыусы ысынбарлыҡ ята...\nТағы ла бер мөһим мәсьәләгә туҡталып үтке килә. Сит ил сәйәсмәндәре, Рәсәй капитализмға булдыҡһыҙ, тип иҫәпләй. Йәнәһе, беҙҙә йә абсолют монархия, йә Ҡытайҙағы һымаҡ көйләнеүсе социализм ғына булыуы мөмкин. Һәр хәлдә, социаль гарантиялы иҡтисадтың ғына киләсәге булыуы мөмкиндер, тигән фекергә киләбеҙ. Һеҙ был йәһәттән нисек уйлайһығыҙ?\n- Беҙ доллар курсы ҡасан күпме, нефткә хаҡ ҡасан күпме булыры хаҡында әйтә алабыҙмы? Юҡ. Беҙҙең кәмендә биш йылға планыбыҙ булырға тейеш. Өс йыллыҡ бюджет ҡабул иткәндә ундай ынтылышыбыҙ бар ине, әммә иҡтисади көрсөк үҙ шарттарын алға һөрҙө. Беҙгә "таҙа" капитализм тап килмәй. Илебеҙ ҙур, федерация эсендә төрлө субъекттар күп, һәр субъект климат, юл, һыу, тәбиғәт һәм ер аҫты байлыҡтары буйынса айырым үҙенсәлектәргә эйә. Шуға күрә беҙгә федерация кимәлендә барыбер ҙә яңыса планлы иҡтисад талап ителә. Беҙ бер йылға бюджет ҡабул итәбеҙ, аҙаҡтан уны бер урында ҡыҫабыҙ ҙа, икенсе урынға күберәк бирәбеҙ. Беҙҙең иҡтисадты социалистик тип тә, капиталистик тип тә атап булмай. Беҙҙең иҡтисадҡа ҡатнаш тип хас.\nЮл хәүефһеҙлеге хәрәкәте тармағында ҡулланылған закондар ҡәтғиләшеп, штрафтар суммаһы артҡан һайын ришүәттең дә суммаһы арта, тиҙәр. Был күп һанлы водителдәрҙең фекере...\n- Коррупция менән төрлө кимәлдә көрәшәбеҙ: субъект һәм федерация кимәлендә. Әммә мин бында ришүәт алыуҙан бигерәк ришүәт биреүҙе проблема итеп ҡуйыр инем. Ришүәт биреүсе булмаһа, уны алыусылар ҙа булмаҫ ине. Шуға күрә, ришүәт хаҡы арта, тигән фекер төптө дөрөҫ түгел. Етмәһә, хәҙер бар урындарҙа ла видеотеркәгестәр ҡуйылған. Һин ҡала башлығымы, депутатмы, әллә ябай эшсеме - "бәхет хаты" барыбыҙға ла килә. Әйткәндәй, 2016 йылдың 1 ғинуарынан юл хәрәкәте ҡағиҙәләрен боҙоусыларға һалынған штрафтың яртыһын ғына түләү мөмкинлегенә ҡағылышлы закон проектын да мин индерҙем.\nМәктәптәрҙә барған оптималләштереү хаҡында төрлөсә яҙалар. Уның ыңғай яҡтарын да, кире яҡтарын да табалар. Элек колхоз-совхоздар ауылды тотоп тора ине, хәҙер мәктәп бөтһә, ауыл да бөтәсәк, тиҙәр. Мәктәпте һаҡлап ҡалыр өсөн ауылда балаларҙың күпләп тыуыуы, бының өсөн унда йәштәрҙең күпләп йәшәүе һәм улар өсөн эш урындары булдырыу фарыз. Икенсенән, психологияла шәхестең шундай аңлатмаһы бар: "Шәхес - ул шәхес-ара мөнәсәбәттәр ансамбле". Тимәк, коллектив тулы булмаһа, шәхес тә үҫешә алмай. Был тулы булмаған комплектлы мәктәптәрҙең һөҙөмтәле эшләренә шик төшөрә. Шулай түгелме?\n- Һеҙ, журналист булараҡ, мине психологик яҡтан алдан әҙерләп, "оптималләштереү кәрәк", тигән фекерҙе көсләп таҡтығыҙ. Бөгөн дәүләт кимәлендә лә шул уҡ хәл күҙәтелә. Бәләкәй ауылдағы тулы булмаған комплектлы мәктәптә уҡытыуҙың сифаты түбән, шуға күрә ул мәктәпте ябып, балаларҙы ҙурыраҡ ауылға уҡытырға йөрөтөргә кәрәк, тибеҙ. Ә кем бында фәнни тикшереү үткәреп, мәктәптең һөҙөмтәһеҙ булыуын иҫбат иткәне бар икән? Мин бында, киреһенсә, өс-дүрт бала уҡыған класта индивидуаль белем биреүҙең өҫтөнлөгөн күрәм. Ниңә беҙ ошондай кластағы өс-дүрт баланың һәр ҡайһыһына айырым иғтибар, юғары талап булғанлығын аңламайбыҙ? Бындай класта уҡыусы бала кемдәндер күсерә, башҡа берәүгә һалыша алмай, уға һәр дәрес һайын әллә нисәмә тапҡыр яуап бирергә тура килә. Был уҡыусының үҙаллылығын үҫтерергә булышлыҡ итеүсе идеаль шарт. Әйҙәгеҙ, тулы булмаған комплектлы кластағы балаларҙың белем сифаты менән тулы комплектлы кластағы балаларҙың белем сифатын билдәләр өсөн тест үткәреп ҡарайыҡ. Ундай тикшереүҙе бер кем дә үткәрмәне, оптималләштереүҙе сифатҡа түгел, аҡсаға бәйле үткәрҙеләр, мәктәпкә бухгалтерия аша ҡаранылар. Был дөрөҫ түгел.\nНи өсөн мәктәпкә Берҙәм дәүләт имтиханын индерҙеләр? Беренсенән, юғары уҡыу йорттарындағы коррупцияға ҡаршы көрәшеү өсөн, икенсенән, белем биреүҙә сифатҡа өлгәшер өсөн. Оптималләштереү алдынан РФ Мәғариф министрлығы шундай уҡ фәнни-тикшеренеү үткәрергә тейеш ине. Бер үк ваҡытта ауылдарҙа күп һандағы медицина пунктарын, участка дауаханаларын яптылар. Уларҙа ла тикшереү үткәреп, ниңә ябыла икәнен нигеҙләүсе булманы. Ул ауылда нисә һуғыш һәм хеҙмәт ветераны, нисә ауырыу кеше, нисә бала йәшәүе лә иҫәпкә алынманы.\nБерҙәм дәүләт имтиханы мәктәптәрҙә тәрбиә мәсьәләһен икенсе урынға ҡуйҙы. Мәктәптәрҙә ата-әсәләр, уҡытыусылар, уҡыусылар үҙҙәре ун бер йыл буйына Берҙәм дәүләт имтиханындағы һөҙөмтә хаҡында уйланып, тик шуға әҙерләнеп кенә йөрөгән һымаҡ. Был бик етди симптом. Һөйләүҙәренсә, имеш, БДИ-ны уйлап сығарыусы кеше быны ғүмеренең иң ҙур хатаһы тип иҫәпләй икән. Һеҙҙең Берҙәм дәүләт имтиханына мөнәсәбәтегеҙ нисек?\n- Мин был һорауға яуапты ҡасандыр мәктәптә эшләгән уҡытыусы булараҡ биргем килә. Мин Берҙәм дәүләт имтиханын асыҡтан-асыҡ уҡытыусыға ышанмау тип ҡабул иттем. Сөнки уға тиклем имтихандарҙы үҙем ҡабул итә инем. Хәҙер дәүләт балаларҙы түгел, мине тикшерә булып сыға. Сөнки хәҙер беҙҙә БДИ һөҙөмтәһен губернатор, район хакимиәте башлығы эше һөҙөмтәһе критерийы итеп индерҙеләр. БДИ - мәктәптә белем алыуҙың бөтә осоро һөҙөмтәһе. Ниңә ул губернаторға йә район хакимиәте башлығына бәйле булырға тейеш һуң? 11 йыл эсендә генә нисә губернатор, нисә хакимиәт башлығы алмашынып өлгөрә. Ә ошо ваҡыт эсендә нисә тапҡыр уҡытыусы, нисә тапҡыр дәреслектәр, уҡыу программаһы, уҡытыу системаһы алмашына. Ниндәйҙер мәктәптә БДИ һөҙөмтәләре насар булһа, бының өсөн уҡытыусылар яуап бирә. Әммә бында уларҙың ғәйебе юҡ.\nӘ ата-әсә булараҡ, ысынлап та, Берҙәм дәүләт имтиханы белем биреүҙе контролдә тотоу өсөн кәрәк тип иҫәпләйем. Тик БДИ-ны артабан камиллаштырыу фарыз. Был имтихандан ата-әсәләр ҙә, уҡытыусылар ҙа, уҡыусылар ҙа риза булырға тейеш. БДИ-ның тағы бер ыңғай яғы: уның һөҙөмтәләре буйынса хатта төпкөл ауылдарҙа йәшәүсе балаларҙың туранан-тура, имтиханһыҙ Мәскәү, Санкт-Петербург юғары уҡыу йорттарына уҡырға инеү мөмкинлеге барлыҡҡа килде.\nЙәшәйешебеҙҙең тотороҡлоғон тәьмин итер өсөн кәрәк закондар камиллығы. Ошо юлда йөрөүсе яҡташыбыҙға еңел булмаған был хеҙмәтендә рух ныҡлығы, зиһен үткерлеге теләргә генә ҡала.\nЯҙылған: 18.04.16 | Ҡаралған: 860


Маруся » "Йәшлек" гәзите\nГазета "Йәшлек" » Рубрикалар » Маруся\nКөҙгө һалҡын кис. Көнө буйы яуған ямғыр һаман да әкренләп быҫҡаҡлай бирҙе. Ҡыҙымды мәктәптән ҡаршы барып алдым да, икәүләп әкрен генә һөйләшә-һөйләшә өйгә ҡайтып киләбеҙ. Килә торғас, ҡайҙандыр бесәй балаһының тауышы ишетелде. Юлыбыҙҙы яҡтыртып килгән фонарь менән тауыш сыҡҡан яҡҡа яҡтыртһам, юл ситендә йоҙроҡ ҙурлығы бесәй балаһы ултыра. Ямғырға өшөп, күшегеп бөткән, тауышы ла ҡарлығып сыға. Нәркәс ҡыҙым уны күреп ҡалыу менән, әллә йомшаҡҡайҙы йәлләп, әллә өйҙә сысҡандарҙың күп булыуына: “Атай, әйҙә өйгә алып ҡайтайыҡ, өшөп бөткән бит, асыҡҡандыр ҙа”, – тип инәлергә тотондо. Ни әйтергә белмәй, бер бесәй балаһына, бер ҡыҙыма ҡарап: “Ҡыҙым, ул берәй кешенеке булһа? Икенсенән, бигерәк бысранып бөткән”, – тип уны бесәйҙе алмаҫҡа өндәй башланым.\n– Атай, өйгә ҡайтҡас уҡ уны йыуындырам...\nШулай бәхәсләшә торғас, икебеҙ бер һүҙгә килеп, бесәй балаһын өйгә алып ҡайттыҡ. Нәркәс, тамаҡ ялғарға ла онотоп, тасҡа йылы һыу ҡойҙо. Бесәй балаһын иркәләп кенә: “Маруся, кил әле бында, әйҙә, мин һине йылы ғына һыуҙа йыуындырам”, – тип һөйләнә-һөйләнә бесәйҙе йыуындыра башланы. Уның Маруся тип өндәшеүе миңә ҡыҙыҡ тойолдо.\n– Ҡыҙым, ни өсөн һин уны Маруся тип әйтәһең? Берәй икенсе исем уйлап ҡарайыҡ, – тигән булдым.\n– Юҡ, атай. Бөгөн беҙ дәрестә “Морозко”ны уҡыныҡ, унда Маруся тураһында һүҙ бара. Бер етем ҡыҙ тураһында был әҫәр. Миңә шул ҡыҙ бик йәл булды. Шуға ла был бесәй балаһына Маруся тип исем ҡушҡым килә.\nБеҙ әсәһе менән бер-беребеҙгә ҡараштыҡ та: “Йә, улай булғас, Маруся икән Маруся булһын”, – тип ризалаштыҡ. Марусяны йыуындырып бөткәс, ҡыҙым бәләкәй балаларҙы йүргәккә төргән һымаҡ таҫтамалға урап, диванға алып барып һалды. Бесәй балаһы шунда уҡ мыр-мыр килеп, иҙрәп йоҡлап та китте. Шулай итеп, Маруся беҙҙең ғаилә ағзаһына әйләнде. Көн артынан көндәр уҙҙы, Марусябыҙ ҙа үҫте. Хәҙер өйҙә сысҡандар йүгерешеп йөрөмәй, уларҙың булғаны ла онотолдо. Шуныһы ҡыҙыҡ, һәр тотҡан сысҡанын ишек эргәһенә теҙеп һалып ҡуя, йәнәһе, ҡарағыҙ, хәҙер кем өйҙә хужа.\nЙәмле яҙ еткәс, Маруся урам тирәһендәге япмаларҙы тикшереп йөрөй башланы. Бер һүҙ менән әйткәндә, мин ҡайҙа – ул шунда, бер аҙым да ҡалмай, кис йоҡларға ятҡас, аяҡ өҫтөнә менеп ята ла, шунда ял итә. Иртә таң менән балыҡҡа йыйынһам, ул да минең менән йәмле Әй буйына бара. Бәләкәйерәк бер-ике балыҡты ашап алғас, тәбиғәтте өйрәнергә ағас араһына инеп китә. Сәпсектәрҙе баҫтыра.\nБер көн иртән малдарҙы көтөүгә ҡыуырға тип сыҡһам, ишек алдында ике ҡомаҡ ята. Әһә, Маруся күршеләрҙең ҡомаҡтарын эләктерә башлаған икән, тип уйлап ҡуйҙым. Ике-өс көн үтеүгә иртән сығыуыма аяҡ аҫтымда йылан ята. Туҙбашты Маруся быуып һалған. Мин уны сүплеккә ырғыттым. Әллә күршеләрҙең ҡомаҡтары бөттө, тау эргәлә генә булғас, Маруся унан тейендәр ташый башланы.\nШулай итеп, тағы ла ҡыш етте. Әй буйында ғына йәшәгәнгә, бер көн балыҡҡа бармаһам, үҙемде ауырыу кеше һымаҡ тоя инем. Балыҡ йәшниген күтәреп алыуым була, Маруся ла минең арттан Әй буйына эйәрә. Боҙҙо тишеп, ҡармағымды һалыуыма, бесәйем эргәгә килеп тә ултыра. Әле ҡармаҡтың осо һелкенмәй ҙә, әммә Маруся алға ынтылһа, мин дә ҡармаҡты тартам, ә унда балыҡ эләккән була. Әлбиттә, тәүге балыҡтарҙы Марусяға бирәм. Аяҡтары өшөй башлаһа, ул мин ултырған йәшникте тырнарға тотона. Ҡумтаның ҡапҡасын алыуым була, бесәй эсенә инеп тә ята. Ҡайһы балыҡсыларҙың артынан эттәре эйәреп килә. Эт тауышы ишетһә, бесәйем йәшникте эске яҡтан тырнарға тотона. Йәнәһе: “Сығар мине тиҙерәк”. Март айы еткәс, Маруся тышта һалҡын тип тормай, өйҙә ҡунмай башланы. Ниндәйҙер ят бесәйҙәр беҙҙең урамда күренә башланы, өй башында пыр туҙып һуғышып та алалар. Тәбиғәт үҙенекен итә шул.\nТағы ла йәмле яҙ килеп етте. Ҡар иреп бөтөүгә Марусябыҙҙың өс бәләкәс кенә балаһы тыуҙы. Ҡыҙым менән ситтән генә күҙәтеп йөрөйбөҙ. Шул тиклем балаларын иркәләй, баштарын ялай, бер һүҙ менән әйткәндә, эргәләренән дә китмәй. Күп тә үтмәй, бесәй балалары үҫеп китте, бер-береһенең артынан йүгереп, өйҙә шаяралар. Көтөү ҡайтҡас, ҡармаҡтарымды алдым да Әй буйына төшөп барам. Минән алда килгән балыҡсылар, йылмайышып: “Һин хәҙер балыҡҡа бөтөн ғаиләң менән йөрөй башлайһыңмы?” – тип көлөшөп ҡала.\n– Юҡ мин үҙем генә, – тигән булам.\n– Артыңа әйләнеп ҡара.\nЫсынлап та, яр башынан Маруся өс балаһын эйәрткән дә, минең арттан килә икән.\n– Әсәләре балыҡсы булғас, хәҙер балаларын өйрәтергә килтерә, – тип мин дә көлөп ҡуйҙым.\nБер көн шулай урамда эшләп йөрөгәндә өйгә инергә булдым. Ишекте ябам тигәйнем, бесәй балаһын яңылыш ҡыҫтым. Бер генә әсе итеп ҡысҡырҙы ла, иҫтән яҙған һымаҡ булды. Уны күтәреп алдым да карауаттың мөйөшөнә һалып ҡуйҙым. Эш менән мауығып йөрөп, кискә өйгә инһәм, бесәй балаһы үлгән икән. Өйҙә Маруся ла, балалары ла күренмәй. Күңел һиҙгәндәй:\n– Әсәһе, һин Марусяны күрмәнеңме? – тип һорап ҡуйҙым.\n– Юҡ, карауатта бер балаһы йоҡлап ята, ҡалғандарын күрмәнем, – тип өндәште.\nШул көндән Маруся ике балаһы менән өйгә ҡайтманы. Үлгән балаһын баҡса мөйөшөнә ерләп ҡуйҙым. Тора-бара беҙҙең ғаиләлә юҡ-барҙан ғына тауыш ҡуба башланы, оҙаҡ та үтмәй, ғаилә тарҡалды. Күпме йыл үтһә лә, Маруся исемле бесәй иҫтән сыҡмай. Мин һаман уның алдында үҙемде ғәйепле тоям. Бәләкәйҙән атай-әсәй, эт менән бесәйҙе йәберләргә ярамай, тип әйтә торғайны. Кешеләргә уларҙың ҡарғышы ныҡ төшә икән. Шул булғандыр инде бесәй рәнйеше.\nСығыу ваҡыты 18-10-2013, 12:49 | Ҡаранылар: 1351


Депутаттар уҡытыусыларҙы артыҡ ҡағыҙ тултырыу мәшәҡәтенән бушатырмы?\n21 Февраль , 13:10\nПарламент рәйесенең фекеренсә, бөгөн уҡытыусының күп ваҡыты төрлө отчеттар һәм ҡағыҙҙарҙы тултырыуға китә, ә ул был ваҡытты балаларҙы үҫтереүгә арнай алыр ине.\nАпрелдә Дәүләт Йыйылышында уҡытыусыларға һалынған артыҡ ҡағыҙ тултырыу мәшәҡәтен кәметеүгә арналған парламент тыңлауҙары була. Уны бойомға ашырыу өсөн эш төркөмө төҙөлгән. Төркөмдө вице-спикер Тамара Танһыҡҡужина етәкләй.\n“Парламент тыңлауҙары апрелгә тәғәйенләнгән, - тип белдерҙе Дәүләт Йыйылышы рәйесе Константин Толкачев. – Уға әҙерлек сиктәрендә беҙгә был ситуацияны төрлө яҡтан өйрәнергә кәрәк. Бының өсөн социологик һорау алыуҙар, эксперттар менән “түңәрәк өҫтәл”дәр үткәреү, норматив-хоҡуҡи базаны анализлау һәм башҡа эштәрҙе башҡарыу планлаштырылған. Уларҙың барыһы ла беҙгә тулы һәм объектив күренеш бирәсәк”.\n“Мәктәп эшмәкәрлеген “өҫтән” контролдә тотоу бөтмәҫ-төкәнмәҫ отчеттар формаһында үҙ-үҙеңде контролдә тотоуға ҡайтып ҡала. Уҡытыусылар чиновниктар һәм методистарҙың да эшен үҙ өҫтөнә алырға мәжбүр. Мәҫәлән, уларға “өҫтән” һорау алыу эшен (опрос) “төшөрәләр”, был ата-әсәләр араһында аңлашылмаусанлыҡ һәм ризаһыҙлыҡ тыуҙыра. Шул уҡ ваҡытта йыйылған мәғлүмәт дөйөмләштереләме, артабан файҙаланыламы, ғөмүмән, был мәғлүмәт эшкәртеләме? Бына быныһы аңлашылмай. Педагогтар үҙҙәренең эше менән мәшғүл булырға тейеш, уларҙы артыҡ ҡағыҙ волокитаһынан бушатыу мөһим. Отчет документтарының реестрын яңынан ҡарарға, кәрәкмәгән һәм иҫкергән формалағыларынан ҡотолорға кәрәк” – ти К.Толкачев.


Һәләтенә иҫең китерлек » Башҡортостан гәзите | Газета Башкортостан на башкирском языке\nБашҡортостан гәзите » Йәмғиәт » Һәләтенә иҫең китерлек\nБашта ошо фотоға ҡарағыҙ әле. Учалы районының Ҡобағош ауылында йәшәгән Рәшиҙә апай Зыкрина ҡапҡаһының ошондай ғәжәп, әкиәттәгесә матур булыуына шатланыу менән сикләнмәй, хаҡлы рәүештә ғорурлана ла – был гүзәллекте уның ейәне үҙ ҡулдары менән булдырған бит!\nРәссам Илнар Зәйтүновҡа әле ни бары ун һигеҙ генә йәш. Белорет ҡалаһында тыуған. Рәссамлыҡ һәләте сабый саҡтан уҡ беленә башлаған уның. Шуны күреп, башланғыс класс уҡытыусыһы баланы сәнғәт мәктәбенә бирергә кәңәш иткән. Унда малай кинәнеп һүрәт төшөрөргә өйрәнгән. 2016 йылда, мәктәптә туғыҙынсы класты тамамлағас, Өфө сәнғәт колледжына уҡырға ингән.\n– Әле дизайн бүлегенең өсөнсө курсында уҡыйым, әммә был йүнәлеш ни тиклем ҡыҙыҡһындырмаһын, һүрәт төшөрөүҙе бер ҡасан да ташламаҫҡа ҡарар иттем, – ти һәләтле егет.\nУның ижадының бер үҙенсәлеге бар: ҡәҙимге киндер туҡымаға йәки ҡағыҙға төшөрөүҙән бигерәк, стеналарға һүрәт яһарға әүәҫләнеп алған. Был алымға осраҡлы рәүештә тотонған Илнар. Былтыр өләсәһе, ейәненең буласаҡ рәссам икәнлеген белгәс, ихата эсендәге бер стенаны нисегерәк биҙәргә, тип уның менән кәңәшләшкән. Илнар, уйлап самалағандан һуң, илһамланып ижад итергә тотонған.\nБыйыл иһә Ҡобағош ауылына килеп, өләсәһе Рәшиҙә апайҙың ҡапҡаһында, башҡа туғандарының да йорт-ҡаралтыларында фотоларҙағы гүзәллекте пәйҙә иткән оҫта егет. Хәҙер, уның иҫ киткес теүәл һынландырышлы эштәрен күреп ҡалып, йорт-учреждениеларҙы биҙәргә һорап килеүселәр ҙә күбәйгән, оҫта даны тирә-йүнгә таралған.\nИлнар кеүектәрҙе башҡорт халҡында “белеп тыуған” тиҙәр, ундайҙар йәш кенә көйөнсә лә күптәргә өлгө булырлыҡ. Егет менән әңгәмәләшкәндән һуң, уның гүзәл һүрәт төшөрөүенән тыш, тәрән фекер йөрөтөүенә лә хайран ҡалаһың: “Көндәлек ығы-зығы, донъя мәшәҡәттәре менән кешеләр тормош матурлығын күрмәй ҙә, күптәр аяҡ аҫтына ғына ҡарап йөрөй. Минең һүрәттәрем йәшәйеш тәмен тулыраҡ тойорға, тирә-йүндең камиллығын, нәфислеген абайларға булышлыҡ итһә, кешеләрҙе саҡ ҡына бәхетлерәк һәм шәфҡәтлерәк итә икән, бик ҡәнәғәт буласаҡмын”.\n...Ҡайһы ваҡыт бәғзе күргәҙмәләрҙә йыш ҡына сәйер, төрлө төҫтәге таптар уҡмашмаһын күрһәтәләр ҙә: “Был бит заман сәнғәте!” – тип һоҡланырға ҡушалар. Йәнәһе лә, ниндәй колорит һәм композиция, иҫ киткес ижади идеялар ярылып ята. Әллә инде, ундай “юғары сәнғәт” һуҡыр тингә лә кәрәкмәй, ә бына Ҡобағош ауылындағы йорт-ҡаралтыларҙағы картиналар беҙгә ысын сәнғәт булып тойолдо – янынан битараф үтеү мөмкин түгел. Афарин!\n...“Ватыҡ тәҙрә” теорияһы тураһында ишеткәнегеҙ бармы? Былайыраҡ ул: бинала берәй генә быяла ватылып, тиҙ арала яңыһы ҡуйылмай икән, күпмелер ваҡыттан бер генә теүәл тәҙрә лә ҡалмаясаҡ, сөнки кешеләр ҡул һелтәй, беҙҙә йүнле бер ни булмай ул, тип төшөнкөлөккә бирелә. Ә беҙ килтергән миҫалда ҡаршы осраҡ һүрәтләнә: ауылда берәйһе матурлыҡ булдыра икән, ҡалғандар ҙа унан ҡалышмаҫҡа тырыша башлай, сәмләнеп йорт-ҡаралтыһын матурлай. Яҡшы ҡылыҡтар ҙа йоғошло бит ул, йәмәғәт!\nАвтор: Илфат ЯНБАЕВ


Башҡа онлайн видео чат - Видео чат - таныштырыу лайф - стрим тере!\nБаранья де ҡыҙы\nБеҙҙең сайттар булдырыу өсөн, һеҙҙең ярҙам менән сәскә атыуы өсөн уртаҡ һәм наслаждайся barranquilla virgin дуҫтарса мөнәсәбәтен, һәр форматлы һәм әгәр һеҙ күрергә, был һеҙҙең күҙҙәргә ябырға мөмкинМин маркетинг факультеты студенттары һәм иллюстраторы. Мин маркетинг факультеты студенттары, иллюстраторҙарҙың, йодлер, рәссамдар һәм йырсылар. Әгәр сездә бар мәсьәләләр тураһында түгел, тип минең менән элемтәгә керергә һәм унда, миңә мөрәжәғәт ла стесняйтесь.\nСвердловск өлкәһе-свердловск һәм ҡыҙ күренеү менән, яратып, хәстәрләү өсөн, Рәсәй президенты Путин һәм сарыф итмәй, оҙайлы мөнәсәбәттәрҙе яйға һала белгән, башлау менән"ғаилә", резерв эшләй етәксеһе, бүләк дальнобойщик, өйләнешкәс, тәүҙә мин командировкаға чечен ҡалдырҙыГру спецназының.\nДаими өсөн талаш ире, әсәһе менән ҡыҙы уның тормошонда һәм ете йыллыҡ оло тормош ышанмай башланы инде арыным, ҡыҙ мөнәсәбәттәре, үлтерә ә өсөнсө хат, телефондан шылтыратып, аш-һыу әҙерләү, хатта намыҫлы неосмотрительный башҡа кеше фекере иғтибарға алына.\nУл унан швед өҫтәлдәре рәүешендә бирелә.\nУл составта бер өлөшө булып тора.\nЛицензия: (.). Киҫәк-был яҡтан килешкән. Лицензия: (.).\nЧ бәлки, һеҙҙән кәңәш-бүлмә, веб-сайт\nКилеп тыуған бындай эштәрҙә иң ли ч н икелеябыҡ йәки уларҙың характерына эйә була, сөнки бөтә ҡыҙыҡлы, аҡыллы кешеләр менән аралашыуҙы туҡтатыу бездельник мөмкин булһа, азатлыҡ һәм тупаҫ кеше ҡасҡан булһа, ул бер нәмә лә эшләй. башҡа кәйефен боҙмаҫ кеүек;Эрудит-береһе менән; кем менән аралашырға ла, аҡыллы-был өсөн өҫтәмә. Уйындағы һүҙ аша аралашыу ҡыуанысы бар. заявка на ҡыҙыҡһыныу аралашыу, үҙ төркөмөн булдыра алмайым икән, чатта аралашыу һәм яңы кеше шылтырата.\nМессенджер функциялы булһа, беҙ уны махсус рәүештә бер нәмә лә төҙөргә лә уларҙан ҡалышмай өсөн, башҡа кеше менән һөйләшеү мөмкинлеге бирә лайыҡлы һәм интеллигентлы, башҡа спа, тролль, ябай ғына дурак һәм башҡа үҙенсәлектәре портал бөтә һәйбәт.\nМин сайты асылды 3, 5 йыл дауамында тултырыла һәм улар эшләй, был эш өсөн яллай ә хәҙер контент-менеджер. Шулай булғас, ысын барлыҡ. Социаль селтәрендә иң яҡшы тематик форумын һәм берләшмәләре варианты булып тора. Әгәр сездә бар хобби булһа, шулай итеп, һеҙ аласыз еңел һәм ҡаланың бөтә донъя буйлап яңы дуҫтар таба. Тимәк, мәжбүрилек түгел. Интрузивный түгел. Минең уйымса, был сайттарҙың күпселеге - аҙ ваҡыт түгел шул был, һеҙ ҡасан тәүге аҙым яһарға ынтылыш һәм бер нисә мөмкин түгел. Скачать онлайн үҙе-видеоуйындары, унда элемтәгә керергә кәрәк кешеләр өсөн аралашыу, үҙ раят мөмкинлеген арттырыу, ябай йәки ваҡытты күңелле үткәреү, ваҡытты үлтерә. Был интрузивный түгел.\nДөрөҫ, мин атай түгел ине был әйтте һәм бындай аралашыуҙар, ғөмүмән, әйбер, әгәр ҙә һеҙҙе шул борсой икән, ысынлап та, был тышлыҡтың да, сөнки һеҙ күп сығырға кәрәк булыр инглиз ярҙам менән яҡынса өс йыл элек минән йәшерергә тырышып онлайн-курстар.\nЛи булған ниндәйҙер эске социаль селтәре. Минең дуҫым бик тиҙ ҡытай токарчукты өҫтәне.\nТөрөк һәм хеҙмәткәрҙәре.\nУлар һөйләшә башлай, шуға күрә был проблема тураһында ла әйтеп була.\nМин ул һораған, мин кем, мин эшләгән кеүек эшләрһегеҙ тип, мин һәм. Ярай, беҙ уның үҙе тураһында аҙ һөйләй. Был яуызлыҡтың үҙен эҙләп түгел таянып һәм әңгәмәләште.\nУның тураһында уйлап, иҫке дуҫтар тураһында.\nБыл хаҡта ла күптән түгел мин яуап урынлаштырыу - ул тулы исемлеге бар технигы Практика. Әлбиттә, был техниканың иң мөһиме.\nҺайлау, һеҙҙең ауыр. Әгәр таныш кешеләр менән ауыр аралаша, урам кеше менән һөйләшә. Әгәр быға менән ауыр аралаша, кешеләрҙе борсоған һәм пауза яһап бирәм һәм һәр көн уны сәй эсергә алып барған һ. һөйләшә башланы.\nҺәр ваҡыт тиерлек кешеләр тураһында һөйләнеләр, тип ҡыҙыҡһынды улар.\nЯбай биреү, мәсьәләне аныҡ, һәм һеҙҙең хаҡта һөйләйҙәр, тип, кешегә оҡшаған, һәм улар эксперттар эшләй, ул да кешегә оҡшаған. Үҙе тураһында һөйләргә ярата һәм иң яҡшы кеше тураһында эксперттарҙың булманы, уның һорауы аңлашылды.\nУға был мөмкинлекте биреп эшләүҙе, һеҙҙең компания һәм уларҙы эҙләй башлайҙар.\nБеренсенән, мине борсоған һорауға яуап биргән ине, - ни өсөн миңә улар менән аралашыу. Был тойғо барлыҡҡа шул саҡта аралашып, уртаҡ фекергә килгәне юҡ.\nगप्पा जगणे मध्ये डेटिंगचा महिला आणि पुरुष,\nбашҡа өлкәндәр өсөн теркәлгән танышты таныш булмаған теркәлгән видео онлайн башҡа бушлай таныша теркәлгән видео чат бушлай таныша видео фото видеочивать онлайн башҡа бушлай теркәү скачать ч рулетка бушлай ч рулетка теркәлгән видео чат башҡа бушлай таныша теркәлгән 18 башҡа бушлай теркәү видео чат


Берҙәм эш ырамлы була » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Иҡтисад » Берҙәм эш ырамлы була\nБерҙәм эш ырамлы була 21.08.2015 // Иҡтисад\nФотохәбәрсебеҙҙең күҙе үткер. Оло юлдан йыраҡ түгел эшләп йөрөгән тракторҙарҙы күрҙе лә:\n– Туҡтайыҡ әле, егеттәр арыш сәсеп йөрөй. Күҙ һалып китәйек, – тине. Командировкабыҙ бөтөп, ҡайтырға сыҡҡан ерҙән яланға боролдоҡ.\nТракторсы Илгиз Минһажетдиновҡа, сәсеүселәр Зөлфәт Әфтәхов менән Рәмил Хәйҙәровҡа сәсеүҙе тамамларға бер-ике бураҙна ғына ҡалған ине.\n– Быйыл уңыш мул булды, барыһын да ваҡытында йыйып алдыҡ. Эш хаҡыбыҙ ауыл ере өсөн һәйбәт, – тине егеттәр, ҡыуаныстары менән уртаҡлашып. Ул арала әлеге крәҫтиән (фермер) хужалығы етәксеһе Илһам Хәйҙәров та килеп етте яныбыҙға.\n– Егеттәр эргәһенә тикшереүселәр килеп туҡтанымы, тип торам, – тип шаяртып алды ул.\nИлһам Рифҡәт улы уңайы тура килгәндә хужалығы менән таныштырҙы. Үҙ эшен 2001 йылда 53 гектар ер һәм 10 баш мал менән башлап ебәргән. Хәҙер иһә 603 гектар майҙаны һәм 450 баш һыйыр малы бар.\n– Район хакимиәте эшләйем тигән кешегә ярҙам ҡулы һуҙып тора. Ерҙәрҙе киңәйтеп, мал һанын ишәйтеү теләге менән янғанымды күргәс, элекке ферманы төҙөкләндереүгә 1 миллион һум бүлделәр. Һуңынан тоҡомло мал үрсетеү өсөн 2 миллион 600 мең һумлыҡ грант алдым. Киләсәктә ҡара-сыбар тоҡомло һыйырҙарҙы тағы 150 башҡа арттырырға йыйынабыҙ. Әле хужалыҡта 15 кеше эшләй, 10 берәмек техника бар. Быйыл ужым бойҙайының гектарынан 15 центнер йыйып алдыҡ, уны халыҡҡа ла һатабыҙ. Хатта Пермь тарафтарынан килеп алыусылар бар. Һауын һыйырҙары – 120 баш. Көнөнә 1,5 тонна һөт заводҡа оҙатыла. Әйткәндәй, эргә-тирәләге хужалыҡтар менән сағыштырғанда, беҙҙең һөт иң осһоҙо – литры 14 һум ғына, – тип һөйләне Илһам Рифҡәт улы.\nНисек кенә булмаһын, хужалыҡтың көйлө эше бында тир түккән кешеләргә бәйле, тип билдәләне етәксе. Водитель Зәнфир Әфтәхов, VII кластан комбайн руле артына ултырған Хәсән Нуриәхмәтов, һауынсылар Лилиә Ғәлинурова, Фирүзә Солтанбәкова, быҙау ҡараусы Гүзәл Әфтәхова, ферма мөдире Рөстәм Ғәлинуров һәм башҡалар үҙ эшен намыҫлы, еренә еткереп башҡара.\nГел алға ынтылып йәшәгән Илһам Рифҡәт улы киләсәктә иген елгәртеү машинаһы алырға хыяллана. Ул саҡта үҙҙәренә яҡшы орлоҡ хәстәрләрҙәр ине. Сифатлыһын сәскәндә генә мул уңыш алып була бит.\nРайон: Ҡариҙел районы, Туйыш ауылы.


Ялған баҙлауыҡтарҙы иман нурынан айыра белеү зарур | ГТРК «Башкортостан» — Новости Уфы и РБ\nЯлған баҙлауыҡтарҙы иман нурынан айыра белеү зарур\n06 июня 2016 — 15:38\nРус православие сиркәүе етәксеһе изге патриарх Кирилл халыҡҡа шундай белдереү менән мөрәжәғәт итте. Изге Кирилдың һүҙен ишетергә теләгәндәр өсөн тәүлек ваҡыты ла, һауа торошо ла ҡамасаулай алманы. Ямғыр яуыуына ҡарамаҫтан халыҡ таралышмай. Изге патриарх менән осрашырға килгәндәрҙең барыһы ла ғибәҙәтхана эсенә үтеп инә алмай, тантаналы вәғәзде урамдан тыңлай. Ҡорам эсендәге ваҡиға бында бер нисә монитор аша тапшырыла. Рус православие сиркәүе етәксеһе менән осрашыуға олоһо ла кесеһе лә тулҡынланып килгән. Надежда Асанова Аллаһының рәхмәтен татыу тылсымында ҡатнашырға өс айлыҡ балаһын да килтергән. Дини йолалар атҡарылғандан һуң патриарх Кирилл халыҡҡа мөрәжәғәт итте. Тәү сиратта ул Башҡортостан еренең үҙе өсөн яҡын һәм иҫтәлекле булыуын белдерҙе. Үткән быуаттың 60-сы йылдарында Бөрө районының Михайло-Архангел ҡорамында уның олатаһы Василий Гундяев священник дәрәжәһендә хеҙмәткә алынған. Ошо иҫтәлекле урындарҙы һаҡлап ҡалған өсөн патриарх республика етәкселеге менән халыҡҡа рәхмәтен еткерҙе. Мәскәү һәм Бөтә Русь патриархы Башҡортостан еренә тарихта беренсе тапҡыр аяҡ баҫты. Сәфәрҙең беренсе көнөндә ул Бөрө менән Благовещен райондарында монастырь һәм ҡорамдарҙа дин әһелдәре һәм халыҡ менән осрашты. Өфөлә иһә патриарх республика башлығы Рөстәм Хәмитов менән осрашты. Рус православие сиркәүе етәксеһе шулай уҡ Рәсәй мосолмандары баш мөфтөйө Тәлғәт Тажетдин менән дә осрашып конфессия-ара татыулыҡ һәм уртаҡ маҡсаттар тураһында әңгәмәләште. Рус православие сиркәүе етәксеһе ҡарары менән Өфөләге Илаһи Алиһә ҡорамына кафедраль собор дәрәжәһе бирелде. Ҡорамға бүләк итеп изге Кирилл Ҡазан Алиһәһенең тантаналы образы иконаһын тапшырҙы. Республика руханиҙары ла патриархҡа ихтирам йөҙөнән Өфө илаһиҙары иконаһын бүләк итте. Башҡортостан милләт-ара татыулыҡ өлгөһөн дәлилләүсе төбәк икәнлеген йәнә бер иҫбатланы. Рус православие сиркәүе етәксеһе һүҙен насраниҙар ҙа, мосолмандар ҙә, дин тотҡандар ҙа, дин өлкәһендә төплө белемдәре булмағандар ҙа ҡыҙыҡһынып тыңланы. Тормошта бер иман нуры изгелеккә өндәй, ялған маяктарҙан һаҡ булығыҙ. Был патриарх вәғәзенең төп фекере.


Быйыл республикала йәйге лагерҙарҙа һәм шифаханаларҙа 390 меңдән ашыу бала ял итә // Йәмғиәт | новости башинформ.рф\n17:34, 22 мая 2019 Йәмғиәт\nБашҡортостандың йәйге һәм мәктәп лагерҙары, шифаханалар каникулдар осоронда 390 меңдән ашыу баланы ял иттереүгә һәм һауыҡтырыуға ҡабул итергә әҙер (бөтә уҡыусыларҙың 83%). Был хаҡта Хөкүмәттәге кәңәшмәлә һаулыҡ һаҡлау министры вазифаһын башҡарыусы Максим Забелин белдерҙе. Ошо маҡсатҡа 1 миллиард 833 миллион 770 мең һум бүленгән. Шуның 1,5 миллиард һумдан ашыуы – республика ҡаҙнаһынан һәм 272,2 миллион һумы – муниципаль бюджеттарҙан.\nРеспублика Хөкүмәтендә билдәләүҙәренсә, балалар өсөн 2 652 ойошма әҙерләнгән: 1407-һе – мәктәп яны лагеры, 110-ы – ҡала ситендә, 985-е – хеҙмәт һәм ял лагеры, 27-һе – балалар шифаханаһы, 37-һе – палаткалы лагерь, 85-е – профилле лагерь.\nБашҡортостан Һаулыҡ һаҡлау министрлығы етәксеһе һүҙҙәренсә, бер балаға йәйге ял һәм һауыҡтырыу юлламаһының уртаса хаҡы төбәк ҡаҙнаһына 17 мең һумға төшә.\nТеги: йәйге ял, Башҡортостан, һаулыҡ һаҡлау министрлығы


Тиҙерәк ет, Яңы йыл!\n29 Декабрь 2017, 19:29\nЯңы йыл байрамы әкиәт мөғжизәһенә оҡшаш. Бәләкәйҙән шатланып-ҡыуанып Ҡыш бабайҙы көтөп алабыҙ. Шыршы аҫтынан бүләктәр алабыҙ. Сыр-сыу килеп сана шыуабыҙ, ябалаҡлап яуған ҡар бөртөгөнә ҡарап һөйөнәбеҙ.\nЯңы йылда беҙ үткән йылдарға йомғаҡ яһап, яңы баҫҡысҡа күтәреләбеҙ, белемебеҙҙе арттырабыҙ, ҙур шәхес булырға ынтылабыҙ. 2018 йылды мин тулҡынланып, өмөттәр менән көтәм. Тиҙерәк кил, Яңы йыл! Һине ныҡ һағындым. Беҙгә һаулыҡ, уңыштар, шатлыҡ, бәхет ғына килтер.\nАйлина ҒӘЛИНА, VIII «Г» синыфы уҡыусыһы.


Ислам дәүләте террор ойошмаһы һуғышсылары Төркиәлә күнекмәләр үткән. Был турала Анкараның Спутник агентлығына ҡулға алынған төркөмсә ағзаһы һөйләгән.\nҒыйраҡ армияһы Эр рамади ҡалаһы үҙәгендә хөкүмәт комплексын контролгә алды. Быға тиклем ул Ислам дәүләте ҡарамағында ине. Ғыйраҡтың Эр-рамади ҡалаһын таҙартыу буйынса именлек көстәре операцияһы 22 декабрҙән дауам итә.\nИспанияла урмандар яна. Бер-нисә мең гектарҙа урман янып көлгә әйләнгән. Утҡа ҡаршы көрәшкә йөҙләгән янғын һүндереүсе йәлеп ителгән. Испания өсөн ҡышҡы янғындар һирәк осрай торған күренеш.\nБөйөк Британияла яңы йыл байрамы кәйефе юҡ. Илдең көньяғы һыу аҫтында ҡалды. Урам буйында машиналар йөҙөп йөрөй, йорттарҙы ҡыйыҡтан тиерлек һыу баҫҡан.\n29 декабря Өфөлә һанлы телевидение буйынса ҡулланыусылар өсөн консультация һәм ярҙам үҙәге асылды\n29 декабря Йәшәү менән үлем араһында ҡалған балалар


17 Октябрь 2011, 12:04\n— Уның эстән «ҡайнауы» күренеп торҙо, сөнки торлаҡ-коммуналь хужалыҡ тураһында һүҙ йөрөткәндә ҡаты һүҙҙәр генә ҡулланып була, - тине Рөстәм Хәмитов. – Башҡаса күҙ алдына килтереп тә булмай. Ул енәйәт ҡылыуҙар, урлашыуҙар, ришүәт биреүҙәр, хаҡтарҙың һәм тарифтарҙың нигеҙһеҙ арттырылыуы хаҡында әйтте. Һәм бының өлкәлә тейешле контроль булмауынан һәм баҙар механизмдарының тейешле эшләмәүенән килеп сығыуын билдәләне. Мин дә был хаҡта әйтәм. Президент булып эшләй башлауымдың тәүге көнөнән алып торлаҡ-коммуналь хужалыҡ өлкәһендә урлашыуҙың күп булыуы тураһында әйтәм.\n— Торлаҡ-коммуналь хужалыҡҡа ошаҡлап яҙылған хаттарҙың һаны сикһеҙ, - тип билдәләне Рөстәм Хәмитов. – Һәр икенсе хат – ул торлаҡ-коммуналь хужалыҡ. Торлаҡ-коммуналь хужалыҡ министрына көнләшеп ҡарамаҫ инем. Әммә власть, ниндәй генә алтын булмаһын, әгәр халыҡ тәртип булдырыуҙа үҙе әүҙемлек күрһәтмәһә - бер ниҙә эшләй алмаясаҡ. Ниндәй генә матур йорттар төҙөлмәһен, ярты йылдан подъездары, ҡыйыҡтары эштән сығарыласаҡ. Шуның өсөн халыҡ үҙе контроллек итеү мөмкинлегенә эйә булырға тейеш. Халыҡҡа таянмайынса был мәсьәләләрҙе хәл итә алмаясаҡбыҙ.\n— Был советтарҙың закон сиктәрендә эш алып барыуы мөһим, - тип һыҙыҡ өҫтөнә алды Елена Родина.\n— 16 мең рәйес – был бик күп кеше. Беҙ гражданлыҡ йәмғиәтенең көслө элементы буласаҡбыҙ. Беҙҙең граждандарҙың бындай хоҡуҡтарға бер ҙә эйә булғаны юҡ ине, - тип билдәләне Арсен Нурйәнов.\nАвтор:Әлфиә Шәрәфетдинова | фото: Андрей Старостин\nТеги:бр президентыторлаҡ-коммуналь хужалыҡйорт комитеттары


Радикулит — Башҡорт Википедияһы\nВикиһүҙлектә «радикулит» мәҡәләһе бар\nРадикулит — (лат. radicula — тамырса), арҡа мейеһе нервылары тамырсаларының зарарланыуы сәбәпле ваҡыты менән көсәйә торған хроник ауырыу.\n2 Үҫеш сәбәптәре\n3 Төп билдәләре\nАуыртҡан урынына бәйле бил‑һигеҙгүҙ, муйын‑күкрәк һәм муйын радикулитына айырыла.\nҮҫеш сәбәптәре[үҙгәртергә | вики-тексты үҙгәртергә]\nОстеохондроз, тыумыштан килгән үҫеш кәмселектәре, умыртҡалыҡтың травмалары, эске ағза ауырыуҙары, периферик нервы системаһында, һөйәк‑бәйләүес аппаратында шештәр һ.б.\nЗарарланған тамырсалар тупланған урында ауыртыу, умыртҡалыҡтың хәрәкәтләнә алыуының сикләнеүе, һиҙеү‑тойоуҙың һәм хәрәкәттең ҡаҡшауы (йышыраҡ аяҡ‑ҡулдарҙың дисталь бүлектәрендә). Диагностика өсөн нейроортопедик методикалар, нейровизуализация тикшеренеүҙәре (рентгенография, компьютер һәм магнит‑резонанс томографияһы), электронейромиография һ.б. ҡулланыла.\nМедикаментоз (ауыртыуҙы баҫа торған, спазмолитик, нестероид шешеүгә ҡаршы препараттар, анестетиктар файҙаланып блокаданың паравертебраль һәм башҡа төрҙәре), физиотерапия, энә‑рефлекс, бальнео- һәм мануаль терапия, дауалау физкультураһы, ортездар кейеп йөрөү. Ихтимал булған өҙлөгөүҙәр: табан парезы, янбаш ағзалары функцияларының боҙолоуы һ.б.\nКәүҙәне дөрөҫ тотоу, умыртҡалыҡҡа кәрәк тиклем физик нагрузка биреү, хеҙмәт һәм ялды рациональ алмаштырып тороу. Башҡортостанда радикулит ауырыуы проблемалары буйынса фәнни тикшеренеүҙәр 20 быуаттың 40‑сы йылдарынан башлап Өфө медицина университетында алып барыла.\nРадикулит // Башҡорт энциклопедияһы — Өфө: «Башҡорт энциклопедияһы» ғилми-нәшриәт комплексы, 2015—2020. — ISBN 978-5-88185-143-9.\nhttps://ba.wikipedia.org/w/index.php?title=Радикулит&oldid=455038 ҡабул ителгән\nБыл бит һуңғы тапҡыр 22:48 17 ғинуар 2015 үҙгәртелгән.


ӨФӨ, 2019 йыл, 22 ғинуар. /«Башинформ» мәғлүмәт агентлығы/. Өфөлә, Дәүләт Йыйылышында, Башҡортостан Республикаһы ойошторолоуға 100 йыл тулыуға арналған художестволы эштәр күргәҙмәһе асылды. Сарала республика парламенты депутаттары, эштәр авторҙары, Мәҙәниәт министрлығы, художестволы йәмәғәтселек, киң мәғлүмәт саралары вәкилдәре ҡатнашты.\nПарламентта ошондай саралар уҙғарыу изге йолаға әүерелде, тип билдәләне Республика Дәүләт Йыйылышы – Ҡоролтай рәйесе Константин Толкачев.\n«Күргәҙмәгә ҡуйылған картиналар башҡарыу техникаһы яғынан да, тематикаһы яғынан да төрлө. Уларҙы төрлө ваҡытта төрлө авторҙар төшөргән, – тине Константин Толкачев. – Шул уҡ ваҡытта уларҙы Башҡортостандың танылыу яулаған урындары менән бәйләнеш, республикала йәшәгән халыҡтарҙың холоҡ-фиғеле, төбәгебеҙ өсөн төп мотивтар һәм образдар берләштерә. Картиналарҙың авторы – тыуған төйәгенән тыш, сит илдәрҙә лә киң билдәле республикабыҙ рәссамдары».\nКүргәҙмә киң йәмәғәтселекте, тәү сиратта Башҡортостан халҡын күренекле яҡташтарыбыҙ ижады менән таныштырыуҙы маҡсат итеп ҡуйған «Башҡортостандың яратҡан рәссамдары» проекты сиктәрендә ойошторолдо.\nМәғариф, мәҙәниәт, йәштәр сәйәсәте һәм спорт комитеты рәйесе Раил Әсәҙуллин әйтеүенсә, Башҡортостандың күп кенә рәссамдары сит илдә бик популяр, ә тыуған төйәгендә бөтөнләй билдәһеҙ тиһәң дә була, шуға проект әлеге хәлде төҙәтеүгә йүнәлтелгән дә инде.\n«Проекттың маҡсаты – төбәктең ижади ҡеүәте, ошонда йәшәгән һәм республиканың художестволы образын тыуҙырған мәшһүр рәссамдар тураһында мөмкин тиклем күберәк халыҡҡа еткереү», – тине Раил Әсәҙуллин.\nКүргәҙмәне асыуҙан һуң рәссамдарҙың һәм «Башҡортостандың яратҡан рәссамдары» проекты инициаторы Наил Мәхмүтовтың Константин Толкачев һәм республика парламенты депутатары менән осрашыуы уҙҙы. Унда Башҡортостанда һынлы сәнғәтте үҫтереү мөмкинлектәре, республика рәссамдарының ижадын популярлаштырыу, күргәҙмәләр ойоштороу, йәш һәләттәргә ярҙам күрһәтеү тикшерелде. Республиканың 100 йыллығына арналған күргәҙмәгә ҡуйылған иң яҡшы эштәр авторҙарына Дәүләт Йыйылышы рәйесенең рәхмәт хаттары һәм Башҡортостан Мәҙәниәт министрлығының почет грамоталары тапшырылды, тип хәбәр иттеләр республика парламентының матбуғат хеҙмәтендә.\nТеги:дәүләт йыйылышыкүргәҙмәбашҡортостанға 100 йыл


Архив газеты "Йәшлек" » Страница 303\nБармаҡ йөрөт - аң эйҙер, бәке йөрөт - ҡан кейҙер.\nБР Президенты М. Рәхимов Ауыл хужалығы һәм эшкәртеүсе сәнәғәт хеҙмәткәрҙәре көнө уңайынан РФ ауыл хужалығы министры Елена Скрынникҡа ҡотлау хаты ебәрҙе.\nУнда шундай юлдар бар: «Бөгөн Рәсәй Ауыл хужалығы министрлығы тырышлығы менән дәүләттең ауылға мөнәсәбәте үҙгәрҙе, аграр тармаҡ, ауыл биләмәләренең социаль өлкәһе һәр яҡлап үҫешә. Башҡортостан аграр комплексына иғтибарығыҙ өсөн дә рәхмәт белдерәм».\nТАНЫРЛЫҠ ТА ТҮГЕЛ ШУЛ! Яңылыҡтар\nРеспублика көнөн ҡаршылап\nБайрам алдынан баш ҡаланың Сипайлово биҫтәһендә 5-се балалар поликлиникаһы филиалы файҙаланыуға тапшырылды\nҠасан ғына әле Өфөнөң Октябрь районына ҡараған Сипайлово биҫтәһен «йоҡо ҡаласығы» тип йөрөтәләр ине. Хәҙер иһә танымаҫһың да! Баш ҡалаға бер нисә йыл юлы төшмәйерәк торған берәйһе килһә, биҫтәлә ҡалҡып сыҡҡан мөһабәт йорттарҙы, күңел асыу, сауҙа комплекстарын күреп, хайран ҡала. Ысынлап та, Ҡала көнө булһынмы, Республика байрамымы, биҫтәлә йә мәктәп, йә балалар баҡсаһы кеүек учреждение, күңел асыу үҙәктәре асылып тора. Ошо көндәрҙә биҫтәлә йәшәүселәр йәнә бер шатлыҡ кисерҙе. Бында 5-се балалар поликлиникаһының филиалы файҙаланыуға тапшырылды. Тимәк, бынан ары сабыйын табипҡа күрһәтергә теләгән әсә-аталарға оҙон көн буйына сират көтөп ултырырға тура килмәйәсәк. Ҡайһылай ҙа ҙур шатлыҡ!\nБай тәжрибә һәм тырыш хеҙмәт аша яуланған еңеү Мәғәриф\nРеспубликаның иң һәләтле уҡытыусылары бүләкләнде\nЙыл һайын Республика көнө алдынан Башҡортостаныбыҙҙың иң яҡшы уҡытыусыларын бүләкләү матур йолаға әүерелгән. Шәмбелә М. Ғафури исемендәге Башҡорт дәүләт академия драма театрында «Мәғариф» өҫтөнлөклө милли проекты сиктәрендә Рәсәй Президенты грантына лайыҡ булыусы уҡытыусыларҙы тәбрикләү тантанаһы үтте. Былтыр республиканан 363 уҡытыусы был мәртәбәле премияға лайыҡ булһа, быйыл 377 уҡытыусы 100 мең һумлыҡ премия аласаҡ.\nХеҙмәте ҙурҙың – хөрмәте ҙур Мәғәриф\nУлар РФ Президенты грантына лайыҡ булды\nБаҡалы районы уҡытыусылары Рәсәй Федерацияһы Президенты грантына конкурста йыл һайын әүҙем ҡатнаша. Быйыл уға район үҙәгенең 1-се урта мәктәбенән биология уҡытыусыһы Светлана Ғабдуллина, рус теле һәм әҙәбиәте уҡытыусыһы Рәмилә Әбисова, башланғыс синыфтарға белем биреүсе Башҡортостан Республикаһының атҡаҙанған уҡытыусыһы Валентина Хәкимова, 2-се урта мәктәптән физика уҡытыусыһы Алексей Немов, башланғыс синыфтар уҡытыусыһы Татьяна Зарубина, математика уҡытыусыһы Инзилә Хәмәтуллина лайыҡ булды.\nТарих «Йәшлек» биттәрендә Башҡортостан\n2 октябрь, 1990 йыл\nИлбаҫарға, иманбаҫарға ла,\nҺәр бер үткенсегә, юлсыға\nАсыҡ улар. Ҡай замандан бирле\nКем теләй – шул инә.\nКем теләй – шул сыға.\nБашҡортостан: беҙҙең быуын тарихы Башҡортостан\nБөгөнгө һандан башлап ай һайын «Йәшлек» биттәрендә тарихҡа виртуаль сәйәхәт ҡылырға мөмкин\nҒүмерҙең елеүе... Ҡыйралыу менән тергеҙелеүҙең ғәжәйеп рәүештә бергә үрелеп барыуы. Ярһыулы хистәрҙең айыҡ аҡыл менән яғалашҡан саҡтары. Башҡортостандың яңы дәүләтселек тарихы, бәлки, туҡһанынсы йылдар башында яҙыла башламағандыр. Һәр хәл-ваҡиға һәм күренештең тәрәнгә, алыҫҡа киткән сәбәп тамырҙары була. Әммә республикабыҙҙың Рәсәй Федерацияһы составында үҙенең яңы һәм мәртәбәлерәк урынын табып, ысын мәғәнәһендәге дәүләт атрибуттарына эйә булып йәшәп алып китеүе уҙған быуаттың туҡһанынсы йылынан башланғыс ала.\nҺуңғыһына хәле етеңкерәмәне Яңылыҡтар » Спорт\n«Салауат Юлаев» хоккейсылары дүрт осрашыуҙан торған ауыр сәфәренән һуң, ниһайәт, тыуған яҡтарына әйләнеп ҡайтты. Бөгөн улар үҙ майҙанында Новосибирскиҙың «Себер» командаһын ҡабул итәсәк. Ә инде ситтәге сәйәхәтенә килгәндә, өфөләр унан «тоҡсай»ына йәмғеһе 9 мәрәй тейәп ҡайтты. Улар башта «Барыҫ»ты – 2:1, МВД хоккейсыларын – 4:2 һәм «Локомотив»ты 5:4 иҫәбенә отто.\nКире ҡайтырға << 1 299 300 301 302 303 304 305 306 307 796 >> Киләһе бит


Яңы йыл байрамдары осоронда алкоголь һатыу сикләнә | ГТРК «Башкортостан» — Новости Уфы и РБ\n28 ноября 2019 — 19:13 ГТРК «Башкортостан»\nБөгөн республика Дәүләт Йыйылышы-Ҡоролтай ултырышында “Яңы йыл байрамдары осоронда алкоголь һатыуҙы сикләү” тураһындағы закон проекты ҡараласаҡ. Документҡа ярашлы, 3 ғинуар хәмер һатыу бөтөнләй тыйыла, ә 4-6 ғинуарҙа иртәнге сәғәт 10-дан көндөҙгө 2-гә тиклем генә һатыла. Яңы йыл байрамдары осоронда алкоголь һатыуҙы Республика етәксеһе Радий Хәбиров сикләргә тәҡдим иткәйне. “Хәмер һатыуҙы сикләп, беҙ республикала йәшәүселәргә был көндәрҙе ғаилә менән бергә үткәрергә тәҡдим итәбеҙ. Башҡортостанда төрлө кимәлдәге саралар ойоштороласаҡ. Хоҡуҡ һаҡлау органдары алкоголь һатырға маташыусыларға ҡаршы рейдтар үткәрәсәк», — тине Радий Хәбиров.


Баш ҡалала сауҙа комплексынан 500 кеше эвакуацияланған // Хәл-ваҡиғалар | новости башинформ.рф\n13:31, 17 октября 2018 Хәл-ваҡиғалар\nБаш ҡалала сауҙа комплексынан 500 кеше эвакуацияланған Фото: «Башинформ» мәғлүмәт агентлығы\nӨФӨ, 2018 йыл, 17 октябрь. /«Башинформ» мәғлүмәт агентлығы, Әлфиә Әғлиуллина/.\nКисә Өфөләге Пархоменко урамында урынлашҡан «Йәй» күп функциялы комплексында автоматик янғын сигнализацияһы эшләй башлаған. Инструкцияға ярашлы, объект хакимиәте эвакуациялау тураһында ҡарар ҡабул иткән. Бинанан 500-ләп кеше эвакуацияланған.\nСигналды тикшереү өсөн урынға Өфө янғын-ҡотҡарыу гарнизонының янғын һүндереү төркөмө килгән. Бинаны тикшергән саҡта яныу билдәләре табылмаған. Башҡортостан Республикаһы буйынса Ғәҙәттән тыш хәлдәр министрлығының матбуғат хеҙмәте хәбәр итеүенсә, сигнал ялған булып сыҡҡан.\nҺуңғараҡ автоматик янғын сигнализацияһының яңылыш эшләй башлауы һөҙөмтәһендә төтөндө һурҙырып алыу системаһының тоҡаныуы һәм түшәмдең емерелеүе асыҡланған. Емерелгән конструкцияның бер өлөшө 1979 йылғы ҡатынды йәрәхәтләгән. Ул 22-се ҡала клиник дауаханаһына оҙатылған.\nЗыян күргән ҡатындың «Йәй» күп функциялы комплексында урынлашҡан ойошмаларҙың береһендә эшләүе билдәле.\nТеги: эвакуация, Башҡортостан буйынса Ғәҙәттән тыш хәлдәр министрлығы


Һәйкәлдәр яҡлауға мохтаж | Йәншишмә\nРеспубликала тәбиғәт һәйкәлдәрен һаҡлау айырым тәртип буйынса башҡарыласаҡ. Ул биләмәләрҙең сиктәрен аныҡлау өсөн кәрәк. Беҙҙә тәбиғәт һәйкәлдәре 40 – 50 йылдар элек барлыҡҡа килгән, әммә ул саҡта сиктәре, майҙандары, урынлашҡан ерҙәре асыҡ билдәләнмәгән. Хәҙерге закон буйынса тәбиғәт паркы, дәүләт заказниктары эсендә айырым тәбиғәт һәйкәле була алмай. Ул һаҡланған тәбиғәт биләмәһендәге объект тип билдәләнә. Яңылыҡ республика әһәмиәтендәге тәбиғәт һәйкәле статусы булған урындарға ҡағыла.\n« «Йәшел планета» баш ҡалала уҙасаҡ\n«Рәсәй һыуы» акцияһы »


Ғәҙәттән тыш хәлдәр идаралығы белгестәре бөгөн республиканың айырым райондарында дауыл сығыуы ихтималлығы тураһында иҫкәртә. Дауыл ваҡытында реклама ҡоролмалары, ағас һәм иҫке бина тирәһенән йыраҡ йөрөргә кәңәш итә. Башҡортостандың көнъяҡ райондарында иһә һауа температураһы 28 градуса эҫе...\nБашҡортостан Ҡытай менән хеҙмәттәшлекте нығыта\nӨфөгә эш сәфәре менән Цзянсинь провинцияһының халыҡ вәкилдәре йыйылышы делегацияһы килде. Сит ил ҡунаҡтары Дәүләт Йыйылышы-Ҡоролтай етәкселеге менән осрашты. Унда төрлө өлкәлә хеҙмәттәшлекте нығытыу, Башҡортостан һәм Цзянсинь провинцияһы парламенттары араһында килешеү төҙөү тураһында һүҙ барҙы....


Материалы за Январь 2009 года » Страница 7 » Архив газеты "Йәшлек"\nӘҙерлек әүҙем бара Яңылыҡтар\nБР Президенты Мортаза Рәхимов Стәрлетамаҡ, Стәрлебаш һәм Миәкә райондарында эш сәфәрендә булып ҡайтты. Республика башлығы унда һаулыҡ һаҡлау системаһының үҫеше һәм һаулыҡ һаҡлау буйынса республика Советының күсмә ултырышына әҙерлек барышы менән танышты.\nБашҡортостан Президентының ҡарары менән һаулыҡ һаҡлау системаһын үҫтереү мәсьәләләре буйынса республика Советының сираттағы күсмә ултырышы быйыл сентябрҙә Бишбүләк, Миәкә, Стәрлебаш, Мәләүез райондарында һәм Мәләүез ҡалаһында үтәсәк.\nЯҙмыш билдәһе Яңылыҡтар\n– Ә мин мәктәптә уҡығанда уҡ закон һағында эшләү тураһында хыяллана башланым, шуға ынтылдым, – ти Учалы прокуратураһы прокуроры урынбаҫары Таһир Лоҡманов. – Донъяла йыш ҡына төрлө хәл-ваҡиға тап килә һәм мин уларҙы рациональ күҙлектән, юридик йәһәттән сығып баһаларға күнеккәнмен. Шулай ҙа үҙемдең тап РФ прокуратураһы хеҙмәткәрҙәре көнөндә прокуратурала эшләй башлауымды яҙмыштың ыңғай билдәһе булараҡ ҡабул итеп, яҡшыға юраным, тимәк, был һөнәр ысынлап та минең булмышым, яҙмышым.\nПрезидентыбыҙға – Рәхмәт хаты Яңылыҡтар, Башҡортостан\nБР Президенты Мортаза Рәхимов исеменә Ислам тарихын, мәҙәниәтен һәм сәнғәтен өйрәнеү буйынса халыҡ-ара ғилми-тикшеренеү үҙәгенең генераль директоры Хәлит Эрендан Рәхмәт хаты килде.\nХәлит Эрен унда Президентыбыҙға 2008 йылдың октябрендә Өфөлә үткән Волга – Урал төбәгендә Ислам цивилизацияһы III халыҡ-ара симпозиумын уҙғарыуҙа булышлыҡ иткәне өсөн рәхмәт белдерә. Шулай уҡ ул БР Президенты Хакимиәтендәге осрашыуҙан да ҡәнәғәт ҡалған.\nБашҡортостан Президенты Мортаза Рәхимов «Муниципаль норматив-хоҡуҡи акттарҙың республика регистрын ойоштороу һәм индереү буйынса вәкәләтле республика башҡарма власть органы тураһында»ғы Указға ҡул ҡуйҙы.\n«Муниципаль норматив-хоҡуҡи акттар республика регистры тураһында» Башҡортостан Республикаһы Законына ярашлы, Указ буйынса БР Юстиция министрлығы муниципаль норматив-хоҡуҡи акттар республика регистрын ойоштороу һәм индереү буйынса функцияны тормошҡа ашырыусы республика вәкәләтле башҡарма власть органы булып тора.\n«Газпром» Украинаға газдың мең кубометрын 450 долларға һатырға тәҡдим итә.\nРәсәй концерны башлығы Алексей Миллер белдереүенсә, Рәсәй тәүҙә Украинаға газдың мең кубометрын 250 долларҙан һатып алырға тәҡдим иткән (2008 йылда хаҡ 179,5 доллар тәшкил иткән). Киев льготалы хаҡтан баш тартыу сәбәпле, быйыл тариф 418 доллар тәшкил итәсәк, тип белдерә «Газпром». Украинаның баш ҡалаһында иһә 200 – 235 долларҙы оптималь хаҡ тип иҫәпләйҙәр.\n«Газпром»дың рәсми вәкиле Сергей Куприянов әйтеүенсә, уҙған тәүлектәрҙә Украинаның газтранспорт системаһына 295 млн кубометр газ индерелгән һәм шуның 270 миллионы ғына сыҡҡан. Йәғни 25 млн кубометр газ урлап алып ҡалынған.\nавторы: admin | 7 января 2009 | Фекерҙәр (0) | Тотош уҡырға